
Pàg.B 

Les lluites per 
l’Educació Pública 


L’Assemblea Groga de Sants porta prop de 5 anys reivindicant l’Educació 
Pública gratuïta, democràtica, laica, coeducadora, inclusiva, no 
discriminatòria, catalana, i de qualitat. Entre els seus eixos trobem 
la lluita contra l’aplicació de la LOMCE, el tractament dels alumnes 
de P3 en aules cada vegada més massificades, a més de reclamar els 
equipaments educatius pendents al nostre barri. Enguany, celebren 
unes jornades que comencen amb la Diada, el 16 d’abril a l’Espanya 
Industrial, i que s’allarguen tres dijous més. 


Pàg.5 

L’Hamsa, 20 anys 

dapxenentatges 

col·lectius 


El CSOA Hamsa va significar molt per a molts joves i no tan joves de 
mitjans dels anys noranta. Va ser, entre d’altres coses, un espai d’eclo¬ 
sió de l’okupació com a eina política d’intervenció, com a mitjà que 
permet consolidar l’enxarxat de centenars de col·lectius i discursos, ra¬ 
dicals i de base, que treballen en àmbits necessàriament diversos però 
que comparteixen un mateix substrat: el feminisme, l’anticapitalisme, 
l’ecologisme radical, la contrainformació, l’antifeixisme, les lluites 
contra les presons, la lluita antirepressiva, l’alliberament sexual, per la 
lliure circulació de les persones, pel territori, i moltes altres. 


Pàg. 12 

Entrevista: 

MÍRIAM 

Membre del CSOA Hamsa 



Suport mutu i autogestió 
en l’accés a l’alimentació 

Aquests mesos ha nascut la Xarxa d’Aliments Reciclats de Sants, en la línia de moltes ini¬ 
ciatives que donen resposta a les necessitats d’alimentació des del suport mutu i que com¬ 
baten el malbaratament alimentari qüestionant la sobreproducció inherent al sistema 
capitalista. Coneixem aquesta experiència i d’altres, com els horts comunitaris, respostes 
autogestionades que es contraposen al model assistencial del Banc dels Aliments. 

Fem baxxi, cxeem xaxxes 


EDITORIAL 



D es de la Burxa, com a projecte que 
forma part del ric teixit associatiu, 
polític i cultural de Sants, us ani¬ 
mem a participar de les jornades 
de l’Assemblea de Barri, que tenen per ob¬ 
jectiu dotar al barri d’un espai de contrapo- 
der organitzat, a partir de totes les propostes 
companyes que treballen des del carrer, coor- 
dinant-se per construir noves realitats. 

Perquè les polítiques socials i urbanes 
també són les pràctiques diàries, les relaci¬ 


ons que decidim tenir i els espais on es cre¬ 
uen les quotidianitats i es teixeixen. 

Us animem, doncs, a debatre com es viu 
als carrers que trepitgem cada dia, a detec¬ 
tar necessitats i mancances i a construir es¬ 
pais de trobada, oberts a plantejar i replan¬ 
tejar tot el que es consideri oportú per fer 
del nostre entorn un barri comunal. 


L'ALTAVEU 

Cada dia és 8 de mazc 

9 


La Foxidoxia, Sants 


S ón molt els anys que fa que 
durant la setmana del 8 de 
març es fan multitud d’actes 
o manifestacions per conti¬ 
nuar impulsant les lluites feminis¬ 
tes arreu del territori, doncs encara 
queda molt per arribar a una soci¬ 
etat justa i equitativa. Desigualtats 
i discriminacions de tot tipus en el 
dia a dia i en molts espais, inclosos 
els alliberats, des d’on no ens n’es¬ 
capem i no podem continuar girant 
l’esquena. 

En aquest context, vam decidir 
organitzar unes jornades a Can 
Batlló, espai on participem des de 
fa més de 3 anys, amb la creació 
d’un fons específic dins de la bibli¬ 
oteca Josep Pons sobre lluites fe¬ 
ministes, lgtbi i queer i amb l’orga¬ 
nització de diferents actes durant 
l’any, a part de participar en el dia 
a dia de la creació d’aquest espai 
de transformació des de l’autono¬ 
mia veïnal. 

El passat 11 de març vam prepa¬ 
rar un taller participatiu —desfent 


el gènere—, juntament amb l’Ate¬ 
neu de Can Batlló, que tenia com a 
objectiu analitzar/trencar normes 
i estereotips que generen desigual¬ 
tats de gènere, opressions i discri¬ 
minacions als nostres entorns. Es 
tractava de construir un espai de 
confiança per pensar-nos com a 
col·lectiu que busca la transforma¬ 
ció social i política. No obstant ai¬ 
xò, potser el primer pas d’aquesta 
transformació és veure que també 
necessitem canviar i deconstruir 
alguna cosa en nosaltres mateixes, 
però malauradament, en un sol dia 
són moltes les qüestions i les ener¬ 
gies, però poc el temps i la profun¬ 
ditat que se li pot donar. Esperem, 
doncs, que pugui tenir continuïtat 
amb altres activitats que puguem 
fer o que altres individualitats o 
col·lectius organitzin; de fet, van 
anar sortint algunes idees. Tam¬ 
bé en aquest taller vam aprofitar 
per presentar un projecte de car- 
telleria no sexista, elaborat amb 
la col·laboració de la impremta 
col·lectiva de Can Batlló, amb què 
pretenem aportar altres missatges 


als nostres espais i que convidem a 
compartir a als col·lectius que s’hi 
interessin. 

Tot seguit, el dissabte 12, vam 
presentar l’“Acadèmia al carrer: 
sortint del calaix”, iniciativa amb 
què busquem visibilitzar aquells 
esforços acadèmics que amaguen 
una llavor subversiva i feminista, 
emmagatzemats en arxius de les 
institucions, i publicats en revis¬ 
tes científiques especialitzades, o 
a webs universitàries: tesis, tesines 
i recerques diverses de les nostres 
companyes feministes que aniran 
aflorant de mica en mica en cada 
activitat que anirem organitzant. 
En aquesta ocasió l’eix temàtic gira¬ 
va al voltant de l’art i, comptàvem 
amb la participació de l’Elena Fraj, 
que presentava el treball Polítiques 
del fake: la ficció mediàtica com a 
mode resistència i emancipació, en 
Diego Marchante amb Transbutch: 
lluites fronterisses de gènere entre 
l’art i la política i, la Lucia Egana 
amb Trinxeres de carn. Una visió 
localitzada de les pràctiques post- 
pornogràfiques a Barcelona. 


Finalment, a la nit, l’auditori de 
Can Batlló va acollir la festa femi¬ 
nista del dia de les dones, organit¬ 
zada des dels feminismes autò¬ 
noms de la ciutat amb el suport 
de la Fondona: festa per a dones, 
lesbianes i trans on compartir el 
riure, la disbauxa i les complicitats 
per (re)conèixer-se i agafar forces 
per afrontar el quotidià i les seves 
lluites. Sopar, cabaret i bona músi¬ 
ca van acompanyar la nit perquè... 
si no podem ballar, no és la nostra 
revolució! 

Esperem, doncs, poder continu¬ 
ar contribuint de mica en mica 
al barri i a Barcelona amb aques¬ 
tes activitats i d’altres encara per 
formular. 


lafondona.wordpress.com 

@LaFondona 

lafondona@gmail.com 


MICRO OBERTA Envia’ns el teu escrit a laburxa@gmail.com 

#migxantswelcome 


Toxii Pineiro, Saxits 


T ots i totes som immi¬ 
grants o Cap persona és 
il·legal són consignes 
per a moltes properes 
que és bo recordar avui. La solida¬ 
ritat que ha despertat l’acollida de 
persones refugiades ha de ser una 
oportunitat per replantejar-nos 
què signifiquen les fronteres per a 
les persones que fugint de guerres, 
explotació, espoli o misèria inten¬ 
ten arribar a Europa. Aquests dies 
han emergit als grans mitjans de 
comunicació emotives imatges de 
les dures condicions de vida de les 
persones refugiades, però també 
del terror que es viu a les fronteres, 
un infern que fa anys que dura amb 
més de 25.000 morts i milers de des¬ 
apareguts intentant arribar a les 
costes europees des de l'any 2000. 
Morts que no acabaran amb quotes 
de refugiades per país i amb ciutats 


refugi; morts que només acabaran 
si acabem amb les fronteres i amb 
tot el sistema de repressió i d'inte¬ 
ressos que les manté. 

L’àmplia i positiva solidaritat 
que ha despertat l’arribada de per¬ 
sones refugiades no ens pot fer 
caure en un discurs pervers —re¬ 
petit per molts mitjans i instituci¬ 
ons— en què les migracions es jus¬ 
tifiquen segons quina sigui la seva 
causa. Acollim als que fugen d’una 
guerra —de fet, els que fugen de 
determinades guerres mediatitza¬ 
des segons interessos geoestratè- 
gics—, però expulsem als que fu¬ 
gen de la devastació econòmica o 
de guerres silenciades. Oblidem als 
que malviuen en campaments a 
l’altra banda de la frontera sud, en¬ 
tre ells moltes persones síries que 
no entren a les quotes, com tampoc 
les persones que fugen de països 
com Eritrea o Sudàn del Sud que 
porten anys de guerra i d’èxode. 

La diferenciació entre refugiats 


i migrants és una nova frontera; 
amb quin dret podem dir que és 
legítim escapar d’una guerra però 
només per uns quants —no si¬ 
gui que ens passem de la quota—, 
però la vida dels que malviuen en 
camps de refugiats, o les dones i in¬ 
fants segrestats, violats i explotats 
cada dia no són el nostre proble¬ 
ma? Com tampoc representa que 
ho és la devastació econòmica cau¬ 
sada per anys de capitalisme, de 
colonialisme i de neocolonialisme, 
que obliga a persones a marxar de 
casa seva perquè empreses estran¬ 
geres han destruït la seva pesca, 
s’han quedat amb les seves terres, 
les seves mines, els seus recursos... 
Precisament aquests no són ben¬ 
vingudes perquè les fronteres pro¬ 
tegeixen aquest sistema. Fronteres 
exteriors, en les valies, en el mar o 
en els aeroports, però també fron¬ 
teres interiors: les batudes, els CIEs 
i les deportacions. 

És per això tant trist que Barce¬ 


lona sigui ciutat d’acollida de per¬ 
sones migrades mentre continuen 
les batudes, les expulsions i el CIE 
segueix dempeus. Mentre les per¬ 
sones que sobreviuen o mal viuen 
amb la venta ambulant —una 
forma d’autogestió criminalitza- 
da com a màfia— són durament 
perseguides i reprimides per uns 
antidisturbis de la Urbana que re¬ 
presenta que havien de dissoldre’s. 

Ara que ens hem abocat en el 
#refugeeswelcome, hem de fer-lo 
nostre; construir una xarxa autò¬ 
noma, de suport mutu per a les per¬ 
sones refugiades i per a totes les 
persones migrants, les que deixen 
enrere històries ja sigui d’empo¬ 
briment, de repressió o de guerra. 
Però, sobretot, hem de qüestionar 
aquest sistema de fronteres que 
esclavitza a la majoria de la hu¬ 
manitat i donar suport a tots els 
moviments d’arreu de resistèn¬ 
cia a les agressions capitalistes i 
neocolonials. 


Des de 
l’esquexxa 
indepen¬ 
dentista 

D es de sempre, hem vist 
com els nostres barris es 
movien amb força per 
reivindicar coses que per 
nosaltres eren molt valuoses. I no 
estem parlant de qualsevol cosa, no 
estem parlant envà. Aquells espais 
i projectes que donen contingut i 
activitat a Sants, com Can Vies, Can 
Batlló, el Centre Social, l’Assemblea 
de Barri... van ser construïts des 
d’una òptica col·lectiva i positiva, 
per contrarestar els escarafalls i 
desperfectes que el sistema capi¬ 
talista ens havia deixat: dividint, 
menyspreant i marginant les joves. 
Però això s’ha acabat. Estem fartes 
de ser les últimes en aquest sistema 
de poder i explotació, cal recuperar 
allò que és nostre i que sempre ens 
havia pertangut. Som moltes, tenim 
força i tenim il·lusió. Recuperem la 
nostra dignitat. 

Tenim ganes de canviar el nos¬ 
tre entorn immediat, millorar les 
relacions que ara per ara ens fan 
més individualistes i ens posen a 
l’abast dels tòpics i les velles críti¬ 
ques, que només han servit per no 
acabar donant-nos la raó mai. El 
jovent som un agent de canvi molt 
potent, que fins ara estava força 
distanciat i mal cohesionat. Fa 
temps que ens estem organitzant 
i que volem anar més enllà, som 
molt ambiciosos. Volem aportar 
noves iniciatives regeneradores, 
que trenquin amb les ja establer¬ 
tes, abandonant els principis pro- 
ductivistes pels quals s’ha regit la 
societat envers el nostre territo¬ 
ri. Definint-ho tot, com a invàlid 
o sense sentit, si no hi havia uns 
guanys materials darrere. 

Unides, podrem combatre molt 
millor les dinàmiques d’opressió 
del poder adult i del patriarcat, 
massa esteses i massa vinculades 
com per separar l’una de l’altra. Vo¬ 
lem ser lliures, des de l’autogestió 
i l’autoorganització, perquè som 
perfectament capaces per fer-ho, 
no ens equivoquem. Ens volem 
empoderar. Volem perdre la por. 
Volem ser tractades d’igual a igual 
per tothom, sense que ens infan- 
tilitzin, vingui de l’administració 
o vingui d’una persona del carrer. 
Potser no ens n’adonem, però jun¬ 
tes estem creant el Moviment Ju¬ 
venil santsenc més gran i més pre¬ 
parat que mai. 

Totes som o hem sigut joves, per 
això, ens involucrarem i no deixa¬ 
rem de lluitar fins que ho aconse¬ 
guim. Tenim aquesta responsabi¬ 
litat a les mans. Perquè ara es fa 
més necessari que mai tenir un 
espai propi estrictament juvenil. 
Tindrem maneres diferents de 
treballar, sí, però aquí rau el nos¬ 
tre objectiu de potenciar l’inter¬ 
canvi de les realitats de joves exis¬ 
tents, organitzats o no, per tal de 
fer més enriquidora la nostra ex¬ 
periència col·lectiva. Compartim 
més coses, de les que pensem. Ara, 
és el moment de tenir un Casal de 
Joves a Sants, des d’on fer política 
al carrer des d’una altra perspecti¬ 
va, que sempre abans havia estat 
ignorada. 

17 anys de lluita pel 
Casal de joves de Sants 


Agus Giralt, Sants 


L es importants lluites ve¬ 
ïnals dels anys 70 al dis¬ 
tricte van permetre re¬ 
convertir antics espais 
industrials, que corrien el risc de 
caure en mans de l'especulació, en 
equipaments que mancaven als 
barris: escoles, poliesportius, bibli¬ 
oteques, centres cívics o fins i tot 
un gran parc, l'Espanya Industrial. 
Un dels pocs edificis que es va man¬ 
tenir dempeus d'aquesta antiga 
fàbrica va ser la Casa del Mig. En 
aquell moment l'antiga casa dels 
amos de l'Espanya Industrial va 
acollir una ludoteca i un espai per 
als joves. 

L'any 1999 el districte, dirigit per 
Pere Alcober, emprenia unes obres 
de manteniment a la Casa del Mig. 
Les vint entitats juvenils que com¬ 
partien aquell espai van abandonar 
l'edifici amb la promesa que un cop 
acabades les obres, l'equipament 
els seria retornat. Però el retorn no 
es va produir mai. La Casa del Mig 
va ser reconvertida en dependèn¬ 
cies municipals i els joves del barri 
van quedar-se sense un espai que 
els servís de lloc de trobada i de re¬ 
ferent. Amb aquests antecedents es 
fàcil de comprendre que molts joves 
des de finals dels noranta hagin op¬ 
tat per buscar en l'okupació oportu¬ 
nitats que els eren negades. 

Des d'aquell moment la lluita 
per aconseguir un casal de joves 
de Sants ha anat ressorgint a cada 
nova generació de joves santsencs, 


sense que els partits al govern hi 
mostressin el més mínim interès. 
Així l'any 2004 diverses entitats 
de joves de Sants creaven la Taula 
de Joves, una plataforma que tenia 
com a objectiu principal aconseguir 
aquest espai tant desitjat i per fer- 
ho van organitzar jornades, accions 
de reivindicació i debats. 

La Taula de Joves no va aconseguir 
el seu objectiu principal -un espai-, 
però sí que va servir per tal que en¬ 
tre moltes de les entitats de joves es 
comencessin a teixir complicitats 
que des de llavors han donat molts 
fruits. Potser l'àmbit més destacat 
és el de l'educació en el lleure, on 
totes les entitats de Sants-Montjuïc, 
més enllà de si eren esplais o caus i 
de si formaven part d'una federació 
o d'una altra, van crear una plata¬ 
forma comuna des de la qual s'han 
desenvolupat iniciatives tant des¬ 
tacades com l'Acampasants. Una 
iniciativa que ha sigut reconeguda 
amb el Premi d'Educació en el Lleu¬ 
re de la Fundació Carulla. 

Com és possible que joves que 
realitzen projectes que són recone¬ 
guts a nivell de Catalunya no tin¬ 
guin un espai per seguir creixent 
i poder arribar a tots els joves? I és 
que la manca d'un Casal de Joves ha 
esdevingut un greuge comparatiu 
amb d'altres districtes. Sí a Nou Bar¬ 
ris tenen tres casals de joves amb 
una població de 14.843 persones en¬ 
tre 15 i 24 anys com és possible que 
a Sants-Montjuïc amb una població 
15.751 joves no hi hagi un sol casal? 


Constxuïm el baxxi 
que volem de forma 
col·lectiva 


Assemblea de Baxxi de Sants 


E l barri i la ciutat on vivim 
són organismes vius en 
constant construcció, des¬ 
trucció i reconstrucció. Les 
forces que generen aquest movi¬ 
ment constant poden ser diverses. 
Una d’elles és la que pretén cons¬ 
truir un espai delimitat i controlat 
en tots els aspectes. On tot siguin 
peces d’un engranatge duna ma¬ 
quina de fer diners. Aquest és el 
model de ciutat de les elits, aquell 
que es construeix a base de privatit- 
zar l’espai públic, d’ordenar la vida 
segons els interessos del capital. 
Aquell que reprimeix a qui s’apo¬ 
dera del seu espai de vida que són 
els carrers, qui controla que ningú 
surti de les línies que marquen els 
camins per on caminar. L’altre força 
que genera canvis és la de les per¬ 
sones que hi viuen. Els barris són 
l’exemple del trencament de les lò¬ 
giques mercantils de la ciutat. Són 
l’espai de vida i de trobada. És des 
d’aquest des d’on hem de crear de 
forma col·lectiva una ciutat de bar¬ 
ris. 

L’Assemblea de Barri de Sants té 
una llarga trajectòria com un ens 
de construcció vers la dinàmica 
destructiva de teixit col·lectiu que 
és la ciutat capitalista en els seus 
diferents models, industrial, espe¬ 
culativa, marca comercial o parc 
temàtic turístic. El nostre barri ha 
estat capaç de generar fortes resis¬ 
tències a aquesta destrucció, visible 


en la llarga llista de lluites veïnals, 
el combat al feixisme, els centres 
okupats, i las innumerables lluites 
en tots els àmbits. L’ABS ha servit 
com un espai de trobada, un punt 
de partida i una identitat col·lectiva 
per generar totes aquestes resistèn¬ 
cies. Però la resistència sempre ha 
estat el nostre trampolí per passar 
a l’ofensiva, la nostre pròpia cons¬ 
trucció del barri. 

Actualment creiem necessari se¬ 
guir fent passos endavant. Després 
de molts anys on l’ABS ha estat no¬ 
més un espai de trobada i coordina¬ 
ció, en els últims mesos s’ha creat 
un espai permanent d’aquesta per 
dinamitzar-la i veure si hi ha la ne¬ 
cessitat de treballar des d’una cen- 
tralitat de barri. Amb aquest motiu 
s’han pensat unes jornades de plan¬ 
tejament del barri. Es vol visibilitzar 
les diferents lluites i iniciatives que 
hi ha al barri: l’Impuls Cooperatiu, 
les Festes Majors Alternatives de 
Sants, la PAH, el grup d’habitatge de 
Sants, el Casal de joves, l’Assemblea 
Groga, i la multiplicitat de projectes 
educatius alternatius, l’Escola Arcà- 
dia, un incipient projecte d’escola 
per adults, Universitat Lliure, Xarxa 
d’Estudis per l’Autonomia, La Nau i 
Eines de Can Batlló. Totes aquestes 
lluites i projectes i molts altres for¬ 
men part d’un projecte de barri co¬ 
mú que està en construcció. 

Però volem a més crear espais de 
debat per generar entre totes les 
resistències que creiem necessàri¬ 
es per seguir construint el barri que 


volem. Per això també s’ha dedicat 
un espai a la temàtica laboral on 
poder abordar com generar un sub¬ 
jecte polític propi al barri en aquest 
camp. També hem volgut abordar 
la resistència que hem de generar 
al barri front l’expansió destructiva 
que representa la ciutat turística 
cap als barris. 

Tot plegat les jornades són una 
carta d’invitació a la participació, 
implicació i organització col·lectiva. 


abs.sants.org 


Segueix, 
llegeix i difon 
La Burxa! 


Segueix-nos a la xarxes i podràs 
descarregar l’edició digital 


O 


@laburxa 




facebook.com/laburxa 



UuiiSiblf 

Cooperativa Autogestionària 
COMUNICACIÓ GRÀFICA 

ít sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barrí... 

RECERCA 8c INTERVENCIÓ 

La memòria de l'ahir, les propostes pel demà... 


www.laciutatinvisible.coop 

c/RIEGO 35 baixos 08014 [bcn] 93 298 99 4 7 



(PutiQnef·Cis 


Menú migdia 1Ü€ 

Menú pizza 8€ 

Servei a domicili 

Carrer de Salou, 23. 080014 
Tel 936112485 - 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts mati tancat 

www.re stai iranfe pi ihti nellis.c nm 





INDEPENDENTISTA 

de Sants Jaume Compte 


I Carrer Muntadas, 24, 

08014 Sants, Barcelona, Països Catalans 
www.ci s-jau mecom pte.cat 
o visita'ns al Facebook i al Twitter 


EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer cTOlzinelles, 96, lr. 
08014 BARCELONA 

Tel. 93.332.04.19 

itiail: msolanasdentist@infomed.es 

Sobre la vigència La lluita pei l’educació 
de l'okupació pública continua 


CSA Can Vies 


E nguany celebrem que fa 
20 anys de l'alliberament 
de dos espais que varen 
marcar punts d'inflexió en 
allò que avui en dia entenem com 
a okupa. Tot i que ambdós espais 
ja fa anys que varen desaparèixer, 
els dos varen deixar unes petjades 
molt profundes. El primer, nasqué 
i morí en el cor de la fera, en ple 
centre de la ciutat, a la Via Laietana, 
parlem evidentment del Cinema 
Princesa. En el segon cas, una fàbri¬ 
ca que feia anys que estava en desús 
prop del carrer comercial més llarg 
d'Europa i en el centre de Sants, par¬ 
lem evidentment del CSOA Hamsa. 
L'ocupació d'espais abandonats és 
quelcom que ha existit des de fa 
segles, per cobrir necessitats, tant 
de camps per cultivar com de cases 
per viure-hi. Tot i algunes experi¬ 
ències de comunes i d'algun espai 
més o menys il·legal a la ciutat de 
Barcelona dels 70, la reivindicació 
d'espais okupats apareixia a finals 
del 1984 a Gràcia amb els okupapi- 
sos de Torrent de l'Olla a imatge del 
moviment squater d'Alemanya, Ho¬ 
landa o Anglaterra. Aquesta eina de 
l'okupació arrelarà amb força a la 
ciutat, arran sobretot del desallot¬ 
jament del Princesa, però també 
arran de l'escola que suposava ca¬ 
dascun d’ells doncs feien de germen 
per a nous. Molta gent experimen¬ 
tava en aquests espais noves for¬ 
mes de fer, pensar i lluitar que no 
veia possibilitat de desenvolupar en 
altres llocs. 

Érem filles de la Transició que 
esdevingué transacció i les falses 
promeses de llibertat morien en ser 
reprimides o absorbides per aquells 
que varen prendre posicions per 
aconseguir omplir les cadires que 
anaven quedant buides. I avui, im- 
merses en ple segle XXI, com pre¬ 
deia aquell tango Cambalache, poc 
han canviat les tornes. Una nova 
crisi del capitalisme ens ofega i es 
cruspeix les engrunes que un dia 
varen ser la panacea d'allò que va¬ 
ren etiquetar com social-democrà- 


cia. El procés és prou conegut, l'estat 
ens deixa de donar 1’almoina amb 
què fins ara pretenia amansir les 
feres. Ara d'aquest repartiment de 
la dosi de sorna diària se n'encar¬ 
reguen empreses privades que ja 
ni tan sols ofereixen els serveis que 
se'ls suposava sinó que a més en fan 
negoci amb ells i, en conseqüència, 
de les nostres vides. Tot s'ha mer- 
cantilitzat, tot té un preu i un va¬ 
lor a l'ús, desposseint-nos fins i tot 
dels que en són d'origen natural i 
minvant la nostra capacitat d'auto- 
abastiment, transformant-nos així 
en usurpadores d'allò que és nos¬ 
tre. Haurem de pagar per tenir llum 
produïda pel sol com ja paguem per 
l'aigua del riu que bevem, o bé cal¬ 
drà que seguim les seves directrius 
quan parim o quan volem educar 
a les criatures, o ens faran seure 
en cadires individualitzades amb 
vistes a les terrasses dels bars dels 
espais mercantilitzats o aïllades a 
casa consumint tele-escombraria... 

Avui dia, són necessaris els espais 
d'aprenentatge, de socialització, de 
consciència, d'autogestió... Aquests 
20 anys d'experiències de lluites 
han situat l'okupació no en un ob¬ 
jectiu, que mai ha volgut ser, però 
sí en una eina on augmentar l'auto¬ 
nomia i l'empoderament de cadas¬ 
cuna de nosaltres. 


Roser Mulet 


A viat farà 5 anys que l'As¬ 
semblea Groga de Sants 
treballa als nostres bar¬ 
ris per garantir una edu¬ 
cació pública de qualitat pel con¬ 
junt de la societat. I, aquest abril, 
un any més i per tercera vegada, 
està organitzant una jornada lúdi¬ 
ca i reivindicativa per compartir i 
estendre les seves reivindicacions. 

Entre els eixos de treball priorita- 
ris, destaquen que cal evitar l'apli¬ 
cació de la LOMCE. El departament 
d'ensenyament, malgrat les decla¬ 
racions de rebuig únicament relaci¬ 
onades a la qüestió lingüística, està 
desplegant aquesta llei més que 
a qualsevol altra comunitat autò¬ 
noma: proves externes a primària, 
ampliació de concerts a les escoles 
privades, supressió de funcions als 
consells escolars, selecció a dit de la 
direcció de centre. 

També denuncien el tancament 
d'aules de P3 plantejat amb l'excu¬ 
sa del descens de natalitat i reivin¬ 
diquen una reducció del nombre 
d'alumnat per aula. A més de re¬ 
clamar els equipaments educatius 
pendents al nostre barri: una escola 
de persones adultes, escoles bressol 
i un nou edifici per a Can Mallol. 

I segueixen treballant pel debat 
parlamentari de l’ILP d'Educació 
que es va presentar el juliol passat, 
avalada per més de 160 entitats de 
la societat civil i 95.000 signatures 
-el doble de les necessàries-. L’ILP 
proposa una nova llei del Sistema 
Educatiu a partir d'unes noves ba¬ 
ses: una educació pública, gratuïta, 
democràtica, laica, coeducadora, 
inclusiva, no discriminatòria, cata¬ 
lana, i de qualitat. 

La Diada, que es celebrarà el 16 
d'Abril al Parc de l'Espanya Indus¬ 
trial, es farà a partir dels tallers i 
activitats organitzades pels centres, 
tot i comptar amb algunes col·labo¬ 
racions d'entitats de Sants, com la 
colla bastonera, entre d'altres. 

Tanmateix, enguany, no volen 
reduir-ho a una única jornada i per 
això han programat tres sessions 


més, per poder reflexionar i apro¬ 
fundir en com seguir lluitant per 
la qualitat de l'educació pública. 
Malgrat que el calendari encara no 
està tancat, al llarg dels tres dijous 
següents al 16 d'abril -el 21 i el 28 
d'abril i el 5 de maig-, tenen previs¬ 
tes les següents activitats. 

En primer lloc, una xerrada sobre 
com introduir les metodologies ac¬ 
tives i innovadores en els centres 
públics, a partir de dos exemples. 
Per una banda, l'experiència de 
transformació d'un centre de pri¬ 
mària amb anys de funcionament. 
Per l'altra, la lluita per aconseguir 
un institut de nova creació, amb 
una metodologia innovadora, a l'es¬ 
pai de Germanetes, a l'Eixample. 


En segon lloc, un fòrum a partir 
de la pel·lícula “La Força d'un Som¬ 
ni'' en la qual es veu com la societat 
dels anys 70 es va organitzar per fer 
possible una escola diferent. I, final¬ 
ment, gaudirem de la representació 
teatral que l'alumnat del Institut 
Lluís Vives ha realitzat sobre la Me¬ 
mòria històrica. 


16 abrilzoie 

L'Hamsa, 20 anys vagant 
pels nostres carrers 



CSOA Hamsa 


E l passat dijous 
23 de març va 
fer 20 anys de 
l'okupació, al 
barri d'Hos- 
tafrancs, del 
Centre Social 
Okupat i Auto- 
gestionat Ham¬ 
sa. Una estimada companya de La 
Burxa ens va demanar a algunes 
que vam formar part de la seva as¬ 
semblea de la Hamsa que escrivís¬ 
sim alguna cosa per publicar-la en 
el periòdic de comunicació popu¬ 
lar de Sants, una de les apostes que 
comparteix amb l'Hamsa el cicle de 
lluites, tant que en bona mesura es 
va forjar entre les seves parets i les 
de Can Vies. 

Encara que ens entestem moltes 
vegades en viure l'avui com si no hi 
hagués ni ahir ni demà, per a ubi- 
car-nos al present cal entendre d'on 
venim; i fer aquest exercici, avui 
en dia, ens porta necessàriament a 
tot el que es va articular al voltant 
de l'okupació i els centre socials a 
partir, sobretot, de la segona meitat 
dels 90: allò que ha marcat la ma¬ 
nera d'entendre, viure i fer política 
dels nostres àmbits propers. 

Pensar en l'origen de la fàbrica 
okupada al març del 96 és reviure 
els debats d'aleshores, debats tant 
intemporals com la necessitat de 
tenir espais autogestionats, sense 
tutela ni control institucional, es¬ 
pais polítics -col·lectius, autoorga- 
nitzats, horitzontals- des d'on poli- 
titzar-ho tot -des de les resistències 
a les polítiques neoliberals fins a les 
nostres pròpies construccions que 
tant condicionen la nostra manera 
d'estar a la vida- Espais i proces¬ 
sos on poder enfrontar la mercan- 
tilització progressiva de més i més 
aspectes de les nostres vides -i no 
resignar-nos a quedar atrapades en 
la pinça treball-oci com a màxima 
expressió de llibertat possible- En 


definitiva, participar en l'articula¬ 
ció d'aquest entramat difús, delimi¬ 
tat més per unes pràctiques que per 
un clar cos ideològic i que van aca¬ 
bar constituint un subjecte polític 
autònom -d'una autonomia desen¬ 
dreçada sí, però també extremada¬ 
ment creativa i descarada- 

Aleshores ens trobàvem a 
la segona meitat dels 90 a Barcelo¬ 
na. Estàvem vivint la ressaca posto- 
límpica, la posada en escena de la 
comunió absoluta entre el poder i 
el somni d'una classe mitja que as¬ 
pira a viure immersa en un miratge 
de pau social, encara que fos a preu 
d'ignorar o criminalitzar qui en 
quedés fora o qui ho denunciés. La 
realitat comuna, però, és la de l'ofec 
en el corrupte oasi català, la immer¬ 
sió de ple en l'especulació i la bom¬ 
bolla immobiliària. Una realitat 
marcada per les retallades progres¬ 
sives en llibertats, en condicions la¬ 
borals, en l'accés a unes condicions 
de vida dignes. Res de nou, lògica 
evolució del sistema capitalista. 

És en aquest context que es produ¬ 
eix, per l'aposta de molta gent jove 
que sent que està tot per guanyar i 
que no hi ha res a perdre, l'eclosió de 
l'okupació com a eina política d'in¬ 
tervenció, com a mitjà que permet 
consolidar l'enxarxat de centenars 
de col·lectius i discursos, radicals 
i de base, que treballen en àmbits 
necessàriament diversos però que 
comparteixen un mateix substrat: 
el feminisme, l'anticapitalisme, 
l'ecologisme radical, la contrain- 
formació, l'antifeixisme, les lluites 
contra les presons, la lluita antire- 
pressiva, l'alliberament sexual, per 
la lliure circulació de les persones, 
pel territori, i moltes altres. 

I és així que en un parell d'anys 
comencen a aparèixer centres so¬ 
cials okupats a tots els barris i ciu¬ 
tats que s'omplen d'una fresca vida 
política, artística i cultural. L'em¬ 
branzida que dóna l'okupació, i 
posterior desallotjament, del Cine 
Princesa, l'existència d'altres espais 
alliberats encara més antics com la 


Vakeria a l'Hospitalet, la Kasa de la 
Muntanya o l'Ateneu de Cornellà, i 
la consolidació de l'Hamsa, fan que 
un important sector de gent força 
jove, provinent de l'àmbit llibertari 
i antiautoritari, de la insubmisió i 
l'antimilitarisme, de les lluites es¬ 
tudiantils i de barri, prengui i faci 
sentir la seva veu al carrer, usant 
contínuament la desobediència 
i l'acció directa com a eines de 
confrontació, i el suport mutu i la 
col·lectivitat com a eines per a la 
construcció d'un imaginari comú. 
En definitiva, mostrant als carrers, 
a les places i als barris discursos i 
pràctiques capaços de teixir xarxes 
i de trencar amb la lògica del pensa¬ 
ment únic neoliberal. 

No ens dóna per molt més l'espai 
que tenim per escriure, això només 


Taller de sexualitat infantil a la Nau 


és una finestreta; en podríem obrir- 
ne un munt i parlar-ne des de tan¬ 
tes vessants compartides: des de 
tan bé com ens ho hem passat i tot 
el que que hem après plegades, a les 
pedres que hem anat trobant pel ca¬ 
mí, les que ens han posat i les que 
ens hem posat nosaltres mateixes. 

El millor de tot plegat és que, tot 
i el temps passat, aquesta és una 
història que segueix viva i present 
perquè l'okupació segueix sent una 
eina efectiva i utilitzada, perquè la 
major part dels seus protagonis¬ 
tes seguim vius i apostant pel va¬ 
lor subversiu i transformador del 
col·lectiu i el comú, perquè, encara 
que difosa, seguim reconeixent-nos 
en aquesta amalgama diversa i 
heterogènia que conformen les 
nostres pràctiques, les que pro¬ 


vem que siguin radicals, de base i 
autoorganitzades. 

Per acabar, volem recordar a 
aquelles que ja no estan entre no¬ 
saltres i han format part de tot això: 
el Joan, la Mercè, el David, el Roger, 
l'Ori, l'Edu, el Pablo... Va per vosal¬ 
tres companys i companyes!!!! 


LA NAU 

El Banc dels Aliments: 
alimentar les grans empreses 
del sector 


Gemma Parera 


ls Bancs dels Ali¬ 
ments són estructu¬ 
res que han crescut 
amb la crisi amb la 
funció de recollir 
aliments per redis- 
tribuir-los entre 
persones “pobres”. 
Funcionen de forma 
institucionalitzada i 
centralitzada —han 
d'estar registrats a la Federación Espanola de 
Bancos de Alimentos —, i a través d'un mis¬ 
satge de compassió el que més alimenten 
són els beneficis de les grans empreses del 
sector agroalimentari. 

La Fundació Banc dels Aliments de Barce¬ 
lona està situada al carrer Motors 122, al barri 
de la Marina, al Districte de Sants Montjuïc. 
El seu magatzem queda a prop dels nostres 
barris, però les seves pràctiques són, sovint, 
més desconegudes. L'any 2008 el Banc dels 
Aliments de Barcelona va atendre a 57.381 
persones i el 2014 —segons les últimes da¬ 
des publicades— van ser 152.489, gairebé el 
triple. 

Segons la Fundació “el principal objec¬ 
tiu és recuperar els excedents alimentaris 
i distribuir-los entre les entitats locals per 
a que els facin arribar a les persones neces¬ 
sitades''. Així, una de les principals accions 
que el Banc s'atribueix és “la lluita contra el 
malbaratament i la fam més propera''. Però 
si ens parem a analitzar l'activitat del Banc 
d'Aliments veiem que difícilment combat el 
malbaratament alimentari i la fam, sinó al 
contrari, ajuda a reproduir-les. 

Fons socials de la UE per a combatre la 
pobresa alimentària, en benefici de les 
multinacionals de l’agroalimentació 

Gairebé una quarta part dels aliments que 
gestiona el Banc dels Aliments de Barcelo¬ 
na procedeix de la compra d'aliments amb 
fons socials de la Unió Europea. A través del 
Programa operatiu d'ajuda alimentària, — 
un programa estatal cofinançat en un 85% 
pel Fons d'ajuda Europea per als Més Desa¬ 
favorits (FEAD), amb un pressupost de 3.800 
milions d'euros pel període 2014-2020) i en 
un 15% per pressupostos estatals—, es com¬ 
pren aliments de forma centralitzada, en 
grans quantitats i en base a certes caracte¬ 
rístiques: calories barates, fàcils d'emmagat¬ 
zemar i transportar, i amb llargs terminis de 
conservació en condicions ambientals, a tra¬ 
vés d'un concurs públic que valora, en pri¬ 
mer lloc, la capacitat productiva i financera 
de l'empresa, el que beneficia a les multina¬ 
cionals de l'agroalimentació. 

Així, les ajudes socials de la UE per com¬ 
batre la pobresa alimentària acaben servint 
per comprar suposats “excedents” a les grans 
corporacions i eixamplar els seus beneficis, 
ja que la indústria ja hi compta quan produ¬ 
eix i continua generant excedents. Es fomen¬ 
ta que hi hagi sobreproducció i s'enforteix i 
es legitima un sistema alimentari caracterit¬ 
zat per un control de la cadena alimentària 
per unes poques grans multinacionals de 
l'agroindústria i la Gran Distribució Alimen¬ 
tària, les quals, en condicions d'oligopoli, 
destrueixen el teixit productiu i el comerç lo¬ 
cal, provoquen malnutrició i fam, —sobretot 
als països empobrits—, i malalties relaciona¬ 
des amb l'alimentació. A més, promouen, a 
través dels seus sistemes de producció i dis¬ 
tribució, el malbaratament que precisament 


el Banc d'Aliments diu voler combatre. 

Aquests aliments comprats amb fons so¬ 
cials europeus es subministren a les Orga¬ 
nitzacions Associades de Distribució (OAD), 
que són els Bancs d'Aliments i la Creu Roja, 
els quals els emmagatzemen i distribueixen 
a les Organitzacions Associades de Reparti¬ 
ment autoritzades (OAR), és a dir, els centres 
de distribució d'aliments locals que repar¬ 
teixen els lots de menjar. Per tant, tot aquest 
sistema té unes grans despeses de transport 
i d'emmagatzematge que l'any 2013 van ser 
de 0,9 i 1,6 milions d'euros, respectivament, 
per al conjunt de l'estat —segons dades del 
Fons Espanyol de Garantia Agrària, 2013—. 

Una dada significativa de la vinculació del 
Banc dels Aliments de Barcelona amb les 
empreses agroalimentàries mostra el fet que 
l'actual president de la Fundació, Eduard Ar¬ 


ruga, ha estat també directiu de Cereal Part- 
ners Espanya, filial del grup Nestlé. I l'an¬ 
terior president, Antoni Sansalvadó, havia 
estat directiu i accionista de l'empresa Àreas 
y Serunión, filial de la multinacional Elior, lí¬ 
der en el sector de la restauració col·lectiva. 

El Gran Recapte, augment de ventes als 
supermercats 

Una mica més d'una quarta part dels pro¬ 
ductes del Banc dels Aliments de Barcelona 
provenen de donacions, i especialment, del 
Gran Recapte de Nadal que enguany —se¬ 
gons dades del propi Banc dels Aliments— 
va recollir 4.642.000 quilos en la campanya 
del 27 i 28 de novembre. És a dir, va generar 
als supermercats un increment molt signifi¬ 
catiu de les ventes i, per tant, una part del 
cost del producte es desvia ja des de l'inici 
del seu objectiu solidari, “donar aliments a 
la gent que ho necessita”, per augmentar els 
guanys de la cadena de distribució. 

Fent negoci de la donació d’excedents 
alimentaris 

Gairebé la meitat dels aliments que es ges¬ 


tionen des del Banc dels Aliments de Bar¬ 
celona prové de la recuperació d'excedents 
—Mercabarna, supermercats...—. El mateix 
Banc dels Aliments assenyala en la seva pà¬ 
gina web alguns dels beneficis que suposa 
per a les empreses donar excedents: “elimi¬ 
nar despeses directes de l'stock i despeses 
de transport a les deixalleries”, i especifi¬ 
quen que “el valor de la donació, certificat 
pel Banc dels Aliments, és una despesa fis¬ 
calment deduïble”. Per tant, a més de “millo¬ 
rar la imatge corporativa”, les empreses s'es¬ 
talvien despeses de destrucció d'excedents i 
obtenen beneficis fiscals. 

Dieta poc equilibrada 

Si bé la majoria dels productes que trobem 
al Banc dels Aliments prové i reprodueix un 
model agroalimentari controlat per unes 


poques corporacions empresarials, que no 
afavoreix ni als productors ni al comerç lo¬ 
cal, caldria analitzar, d'altra banda, si acom¬ 
pleix la seva finalitat d' “acabar amb la fam 
i la malnutrició de les persones que en són 
beneficiàries”. 

Cal tenir en compte que el Banc dels Ali¬ 
ments és una estructura centralitzada on es 
recullen preferentment aliments amb llarg 
termini de conservació —pastes, galetes, 
arròs, llet...—, amb una presència molt ínfi¬ 
ma d'aliment fresc. És a dir, productes que 
no són adequats per proporcionar la dieta 
equilibrada que es requereix per combatre 
la malnutrició. Precisament, l'empobriment 
genera problemes de malnutrició per dietes 
amb excés d'hidrats de carboni i escassetat 
de productes frescos; un problema que el 
Banc dels Aliments, més que solucionar, con¬ 
tribueix a reproduir. 

Assistencialisme i estigma 

Els aliments que recull el Banc dels Aliments 
es porten als centres de distribució d'ali¬ 
ments, la majoria gestionats per entitats re¬ 
ligioses i benèfiques, —bàsicament Càrites, 


Creu Roja i l'Església Evangèlica—, que tam¬ 
bé es nodreixen de donatius d'empreses lo¬ 
cals o de veïnat, i del pressupost municipal. 
De fet, en cada territori hi participen enti¬ 
tats diferents i hi ha diversos graus i models 
de col·laboració amb l'administració local, 
però generalment acaba sent una prestació 
de serveis socials “en espècie” molt estesa. A 
Sants Montjuïc diferents parròquies fan de 
centres de distribució d'aliments, on es deri¬ 
ven persones usuàries de serveis socials. 

Un dels problemes que aquest sistema ge¬ 
nera, segons expressen professionals de ser¬ 
veis socials bàsics de diferents municipis, és 
que es tracta d' “un recurs assistencialista: la 
persona beneficiària és un subjecte que rep 
passivament un ajut i té poc o cap marge per 
escollir el que menja”. A més, es genera “risc 
d'estigmatització”, sobretot quan hi ha cues 
per a la recollida d'aliments. Així, una usuà¬ 
ria d'un centre de distribució d'aliments 
afirma que “no és agradable anar-hi, em co¬ 
hibeix, dic a les meves filles que anem a com¬ 
prar perquè no les assenyalin”. 

Tot i aquesta lògica assistencialista que 
tendeix a cronificar les situacions d'empo¬ 
briment, cal dir que, en un context de grans 
dèficits del sistema de protecció social en 
garantia de rentes, els centres de distribució 
d'aliments han esdevingut un dels pocs re¬ 
cursos que tenen les persones sense ingres¬ 
sos o amb pocs recursos econòmics per acce¬ 
dir a l'alimentació —tot i que no a cobrir les 
necessitats alimentàries—. 

També cal destacar que en el Banc dels Ali¬ 
ments de Barcelona participen 219 persones 
voluntàries i moltes més ho fan als centres 
locals de distribució d'aliments, el que mos¬ 
tra l'esforç de moltes persones per intervenir 
directament i buscar solucions a l'impacte 
de la pobresa. Tot i així, la diferenciació de 
rols entre professional o voluntari —do¬ 
nant— i beneficiari —receptor—, pot gene¬ 
rar jerarquia, dependència i incomprensió, i 
reproduir estereotips sobre la pobresa. Així, 
Albert Sales explica en un article com una 
voluntària es queixava de que hi ha perso¬ 
nes que “obren la bossa, i ens tornen coses, 
gairebé sempre mongetes i cigrons”, sense 
entendre que moltes persones no es poden 
permetre el cost energètic de cuinar aquests 
productes. 


A través del Programa 
operatiu d'ajuda alimentà¬ 
ria es compren aliments 
de forma centralitzada 


L’empobriment genera 
problemes de malnutrició 
per dietes amb excés 
d'hidrats de carboni i 
escassetat de productes 
frescos 


La persona beneficiària 
és un subjecte que rep 
passivament un ajut 
i té poc 0 cap marge per 
escollir el que menja 



Fons d’ajuda Europea 
per als Més Desafavorits 
(FEAD) 


I 


Programa estatal 
d’ajuda alimentària 


. _ . I Fundación 

reu oja I £ anc d e ls Aliments 


Centres de distribució 
d’aliments 

SUPORT MUTU „ 

I SOBIRANIA ALIMENTARIA 


Neix la Xarxa d’Aliments 
Reciclats de Sants 


Xarxa d’Aliments Reciclats de Sants 


F eia mesos que pel barri es 
comentava la idea d'engegar 
una xarxa d'aliments, inspi¬ 
rada en les que ja funcionen 
amb èxit al Banc Expropiat 
de Gràcia i a l'Eixample. Fi¬ 
nalment, el passat mes de no¬ 
vembre, un grup de veïnes del barri va fer els 
passos necessaris per trobar un espai a Can 
Batlló on posar-la en marxa. Allí podríem 
reunir-nos en assemblea i guardar en capses 
i neveres els aliments que reciclàvem setma¬ 
nalment. Moltíssims aliments. 

El primer pas va ser, és clar, apropar-nos a 
les botigues dels mercats i comerços del bar¬ 
ri per presentar-nos i explicar el que volíem 
fer i per què. Amb les nostres octavetes im¬ 
preses, ens va sorprendre el bon acolliment 
de la proposta i ben aviat teníem muntada 
una ruta que ens repartíem entre les poques 
que érem dos dies per setmana. Tant el carro 
de la compra que portàvem com les cistelles 
de les nostres bicis acabaven sempre plenes 
fins dalt. Ens adonàvem que es llençava dià¬ 
riament molt més menjar del que nosaltres 
podíem assumir, i que necessitàvem arribar 
a més gent que volgués participar a la xarxa. 

Amb el nostre primer pica-pica popular 
durant la fira de nadal de Can Batlló cuinat 
amb aliments reciclats, els cartells que vam 
repartir pel barri, i els dolços i pa que regalem 
cada dimecres al bar del Bloc 11, la xarxa s'ha 
començat a conèixer. Avui dia som un grup 


més gran i heterogeni amb ganes de créixer 
i ser-ho encara més, amb moltes idees al cap 
per debatre i donar a conèixer el malbarata¬ 
ment alimentari que es dóna al nostre vol¬ 
tant i sobre com autorganitzar-nos fora de 
l'assistencialisme, qüestionant la sobrepro¬ 
ducció inherent al sistema capitalista que al 
mateix temps aboca a una creixent part de la 
població a la pobresa i la malnutrició. 

Ens reunim cada dilluns a les 20,3oh en 
un local de Can Batlló, tot just passant l'arc 
d'entrada a l'esquerra. En assemblea oberta, 
organitzem les rutes de reciclatge entre les 
botigues, mercats i petits distribuïdors de la 
zona que ja ens coneixen. En acabar, repar¬ 
tim entre nosaltres els aliments recuperats. 
Com dèiem, són moltíssims i en podríem 
rescatar molts més! Convidem a tothom del 
barri i dels voltants a formar part de la xarxa 
per estendre-la, i continuar així teixint una 
alternativa social i solidària. 

Ara per ara, preparem la presentació ofici¬ 
al de la Xarxa d'Aliments Reciclats de Sants 
el dissabte 9 d'abril a Can Batlló. Amb la 
Plataforma Aprofitem els Aliments farem 
un taller obert de cuina creativa sobre com 
aprofitar el menjar i, coincidint amb el segon 
aniversari del rocòdrom autogestionat, cui¬ 
narem amb els aliments recuperats un dinar 
popular. A la tarda projectarem el documen¬ 
tal ‘Sobreviure a la nevera', per finalment 
encetar juntes un debat sobre el malbarata¬ 
ment alimentari on també hi participaran el 
col·lectiu “De menjar no en llancem ni mica'' 
i la Plataforma Aprofitem els Aliments. 



Foto: Mayu 


Xarxa d’aliments de la Vila Gràcia: 

Els embolics de la xarxa, reflexions entorn algunes 
de les nostres dificultats 


Xarxa d’aliments de la Vila de Gràcia 


1 a Xarxa d'Aliments de Gràcia 
és, a grans trets, un projecte 
col·lectiu d'accés a l'alimen¬ 
tació que, com tants d'al¬ 
tres col·lectius, s'enfronta 
a diferents dificultats i con¬ 
tradiccions. Prenent la seva 
trajectòria i mirant-la amb perspectiva, ens 
agradaria aprofitar aquest article per parlar 
precisament d'això, de dificultats i contra¬ 
diccions. D'una banda, parlarem d'algunes 
que són internes i pròpies del funcionament 
de la Xarxa. D'altra banda, reflexionarem so¬ 
bre algunes que són externes i estructurals. 

“Si a tu no et cal... per què ho fas?” 

Els obstacles externs sempre semblen més 
fàcils d'identificar —d'aquí neix la voluntat 
d'organitzar-se per denunciar el malbarata¬ 
ment dels aliments—, però no sempre són 
tan fàcils de combatre. Una de les prime¬ 
res coses amb què topem és amb l'habitual 
identificació entre reciclatge i pobresa. Com 
que la compra és la forma més convencional 


d'adquirir aliments, se suposa que aquells 
que no opten per aquesta via és per impos¬ 
sibilitat i no per convicció. 

Per tant, el reciclatge està associat a moltes 
connotacions pejoratives i a certa condició 
de mendicitat o pobresa. Ens agradaria des¬ 
muntar aquest mite i reivindicar la dimen¬ 
sió apoderadora del reciclatge com a opció 
voluntària d'accés al menjar. Abastir-se 
d'aliments que es llencen no implica manca 
de recursos, sinó que esdevé un recurs en sí, 
com a forma alternativa de satisfer aquesta 
necessitat. Reivindiquem el reciclatge d'ali¬ 
ments com una opció política a través de la 
qual satisfer una necessitat bàsica i creiem 
que ha de superar-se la visió generalitzada 
que vincula reciclatge amb pobresa. 

De vegades, tenim la sensació que algunes 
botigues col·laboradores de la Xarxa consi¬ 
deren que fan una bona tasca donant-nos els 
seus excedents, però no s'identifiquen amb 
les persones que formem l'assemblea. En 
aquesta línia, en un dels dinars comunitaris, 
al convidar a una persona que treballa en 
una botiga propera al Banc Expropiat, va dir 
que no vindria al dinar perquè ella ja tenia 
diners, que no era pobra, donant a entendre 


que ella no tenia dret d'anar-hi. Sota aquest 
prisma sembla que només hi poden haver 
dos tipus de persones: les solidàries i les po¬ 
bres, cosa que crea un estigma que justament 
conforma una de les bases d'aquest sistema 
que intentem canviar: l'assistencialime. Si 
a la Xarxa hem decidit organitzar-nos de 
manera col·lectiva per garantir aquesta ne¬ 
cessitat és justament perquè no creiem que 
hi hagi d'haver diferents estatus entre les 
persones que poden pagar-se el menjar i les 
persones que no ho poden fer. No necessitem 
condescendència ni volem ser paternalistes. 
Totes les persones que formem part de l'as¬ 
semblea de la Xarxa d'Aliments necessitem 
menjar i és a partir d'aquest punt comú que 
ens repartim torns i tasques per endur-nos 
una cistella de fruita, verdura i pa cada set¬ 
mana. També som persones convençudes 
que el sistema actual de producció i consum 
dels aliments és injust i insostenible. Per 
això, a més d'organitzar-nos per accedir als 
aliments, també prenem partit en la vida po¬ 
lítica quotidiana del barri. 

Precisament, creiem que una de les prin¬ 
cipals riqueses de la Xarxa és el fet que, en 
organitzar-nos a partir d'una necessitat co¬ 


muna i bàsica, hi conflueixen persones més 
polititzades i d'altres que potser no ho estan 
tant. Veiem com un punt fort el fet que l'as¬ 
semblea es conformi de persones amb una 
trajectòria més activista i persones que no 
la tenen, ja que això equilibra i nodreix el 
grup. Per una banda, la Xarxa és una molt 
bona oportunitat perquè gent que no està 
polititzada entri en contacte amb discursos 
i pràctiques que potser d'una altra forma no 
hauria conegut. Així, creiem que la Xarxa és 
un bon col·lectiu des del qual les persones 
poden iniciar-se o desplegar-se en altres mo¬ 
viments socials, un col·lectiu arran del qual 
es pot conèixer gent i discursos que obren ca¬ 
mins cap a noves consciències o militàncies. 
Per altra banda, la gent més activista aprèn a 
replantejar les seves dinàmiques i a ajustar 
teoria i pràctica dins la complexitat de la vi¬ 
da quotidiana, cosa que els permet sortir de 
les bombolles que a vegades es creen en col- 
lectius on tothom té un perfil similar. Això 
permet retrobar la política del dia a dia més 
enllà de la teoria i les idees. 

Suport mutu: de la teoria a la pràctica 

Ens queda molta feina per fer pel que fa a 

la relació i reconeixement mutu amb els co¬ 
merços. La barrera que encara tenim amb 
la majoria d’ells ens porta també a reflexi¬ 
onar sobre un dels esculls amb què topem 
sovint: fer del suport mutu, base de la nos¬ 
tra manera d’organitzar-nos, una cosa real. 
Ens sol passar que els comerços accedeixen a 
donar-nos els aliments que els sobren, però 
no trobem la manera de prestar-los la nos¬ 
tra col·laboració. Així, lluny d'establir un su¬ 
port mutu real, aquest gest seu es converteix 
en un acte caritatiu, que és justament el que 
hem volgut evitar en organitzar-nos de ma¬ 
nera col·lectiva. 

Sembla que hem aconseguit certa horit¬ 
zontalitat entre nosaltres —organització as- 
sembleària—, però ens trobem esperant al 
tancament de les botigues sense intervenir 
en la seva tasca. Així doncs, veiem que, tot 
i que ens definim com un grup que treballa 
partint del suport mutu, no hem aconseguit 
que l’intercanvi sigui real amb una de les 
parts constitutives de la Xarxa i ens seguim 
preguntant com ho podem fer. Per intentar 
suplir aquesta carència algunes vegades 
hem fet regals a les botigues, com per exem¬ 
ple melmelades, bosses de roba o davantals, 
tot fet per nosaltres. Entenem, però, que ai¬ 
xò no deixa de ser un detall com a mostra de 


gratitud. 

Tot i així, pensem que, malgrat el suport 
mutu no s’assoleix com voldríem amb els 
comerços, sí que es fa present internament 
entre els membres de l’assemblea. Dia a dia, 
es creen llaços de solidaritat, companyonia 
i coneixença entre nosaltres, que van molt 
més enllà de l’assemblea en si i del seu funci¬ 
onament com a tal. 

La participació com a repte 

Una altra de les dificultats amb què ens tro¬ 
bem a nivell intern és en la participació o en 
la comprensió del projecte. La Xarxa és un 
grup gran i canviant. A vegades costa que 
l’assemblea sigui realment participativa, i 
caiem en alguns rols o inèrcies. Fer xarxa en 
un espai on conflueixen gents tant diverses 
a vegades no és fàcil. Alhora que és una ri¬ 
quesa, suposa un esforç en quant a superar 
algunes barreres. En aquest sentit, formar 
part de l'assemblea és fàcil ja que el grup és 
molt accessible, però entendre'n el projecte 
d'una manera integral i participar-hi activa¬ 
ment a vegades es fa més costós. Així mateix, 
amb els comerços, a vegades no tenim clar si 
tots entenen la naturalesa del projecte. 

Reciclatge sense abundància? 


Una altra contradicció que ens sobrevola és 
el fet d'alimentar-nos de les despulles d’un 
sistema que, al cap i a la fi, voldríem eliminar. 
Aprofitem aquest punt per reflexionar sobre 
el caràcter transformador de reciclar. Ente¬ 
nem que el fet d’aprofitar els aliments que 
havien de ser llençats té un sentit de denún¬ 
cia en sí mateix, però que això segurament 
no té una incidència en un canvi de les co¬ 
ses a nivell estructural. Així, topem amb una 
contradicció, ja que basem el nostre sustent 
alimentari en una cosa que no voldríem que 
existís: el malbaratament del menjar —una 
de les bases de la producció industrial d'ali¬ 
ments—. Això ens porta a reflexionar també 
quines són les condicions que fan possible 
que sorgeixi un grup com el nostre. 

Si no visquéssim en un barri amb tants co¬ 
merços i amb tantes possibilitats de reciclar 
menjar, ens hauríem plantejat aquesta opció? 
Si no visquéssim en un barri on veiem que hi 
ha gent que fa cua als menjadors socials per 
dinar, hauríem vist la necessitat de reciclar? 
Si no visquéssim en una gran ciutat on gaire¬ 
bé tot el producte de les botigues és de fora o 
de monocultiu, necessitaríem els diners o el 
reciclatge per alimentar-nos? En definitiva, 
si no visquéssim en una gran ciutat, massifi- 
cada i capitalista, quin sentit tindria reciclar? 


Tindria sentit una Xarxa així en altres tipus 
d'entorns, zones rurals, pobles petits...? 

Tot això ens fa pensar en la necessitat d’en¬ 
tendre el nostre col·lectiu contextualitzat en 
l’entorn en que ha nascut i on s’insereix. 

A banda d’aquestes reflexions, creiem que 
tot i que no combatem aquest tipus de pro¬ 
ducció i distribució que considerem injust, 
reciclant, almenys no el reforcem. I si reci¬ 
clant no es canvien l'estat de les coses, d’aquí 
la importància del suport mutu real. I també 
la importància del paper actiu que procura 
tenir la Xarxa, anant més enllà de la pròpia 
dinàmica de l’assemblea i el reciclatge. Per 
exemple, fent tallers amb instituts per cons- 
cienciar el jovent o campanyes de crítica a 
iniciatives assistencialistes com El Gran Re¬ 
capte que sol fer-se en èpoques nadalenques. 

Sigui com sigui, i més enllà del caràcter 
més o menys transformador de reciclar, el 
fet de fer-ho col·lectivament fa que teixim 
xarxa i establim un cert vincle de solidaritat 
entre nosaltres basat en l’autoorganització i, 
si ho aconseguíssim, també amb els comer¬ 
ços col·laboradors. I això ens permet, si més 
no, prendre consciència conjuntament i po- 
sicionar-nos davant una necessitat comuna. 


Estan creixent moltes iniciatives per lluitar contra la pobresa 
alimentària sense caure en l'assistencialisme, potenciant el suport 
mutu, l’autoorganització de les persones que hi participen i atacant 
les causes estructurals de la pobresa en comptes de posar mitjans 
per “gestionar-la”. També s’incorporen elements del paradigma de 
la sobirania alimentària que parteix del qüestionament profund del 
sistema agroalimentari, el model de desenvolupament i el sistema 
socioeconòmic dominants com a causa de la pobresa, la malnutrició 
i la fam. Presentem tot seguit algunes experiències de les moltes 
que estan sorgint o creixent, algunes d’elles als nostres barris. 




FOTOS: Hort de Can Batlló 


L’hort de Can Batlló 


Marc Calafell 


N o som pas Sants, sinó veïns 
del barri de Sants. Només cal 
veure el curt d'aquest hivern 
Hortus interruptus per asse- 
gurar-se'n. També ens relaci¬ 
onem amb Hostafrancs i la Bordeta. Participa 
en el projecte gent d’arreu. 

Homes, dones, joves, grans; absolutament 
diversos, imbricats, hem generat un espai col- 
lectiu. Amb el flux definit per algunes baixes 
i cada cop més nouvinguts, amb la dificultat 
de gestionar un grup humà, el seu compo¬ 
nent emocional, les diverses debilitats i for¬ 
taleses d’un grup heterogeni. Aquest hort és 
un hort, però sobretot un espai de trobada. 
On ens coneixem mentre aprenem a tocar la 
terra; allò que a la ciutat estava prohibit. 

L'espai públic constitueix l’avantsala de 
l'àgora, l'espai de reunió i discussió. Si no hi 
ha un lloc on reunir-se, no hi ha posada en 
comú. A la ciutat pesa especialment aquesta 
absència. La seva disponibilitat és un abs¬ 


tracte distant. L’espai públic no és de ningú, 
tanta gent sent els carrers aliens com troba 
a faltar espais on realitzar les seves inquie¬ 
tuds. La manca de sobirania sobre l'espai és 
un monstre que allarga les seves mans fins al 
plat del dinar. 

No dependre d’institucions és important. 
L'autogestió és un valor rellevant alhora que 
una opotunitat. Àpats populars, un cinefò- 
rum sobre la diversitat funcional, i col·labo¬ 
rar en altres projectes. Aquestes activitats 
ens fan créixer; tant per la feina interna com 
per la obertura que impliquen respecte de 
qui no participa directament. 

Hem fet néixer un hort. Conrear la terra, 
plantar patates, regar, lluitar contra les pla¬ 
gues sense utilitzar verí. Aprendre què és un 
arpiot. Collir patates, mongetes, enciams i 
bledes. Prendre consciència del que mengem, 
quan tarda a créixer i quina és la seva època 
natural. La Tipuana tipu i la Robinia pseu- 
doacàcia es diferencien per la flor; lliçons de 
vegetació urbana que ajuden a habitar la ciu¬ 
tat. A l’hort he après que els cogombres són 
dolços. 


Horts comunitaris 
de Can Masdéu 


E s una experiència de gestió comu¬ 
nitària de la infraestructura hor¬ 
tícola de la Vall de Can Masdéu. 
Actualment, al projecte hi parti¬ 
cipa un centenar de persones de 
totes les edats i de procedències diverses que 
cultiven hortalisses de temporada per l'au¬ 
toconsum. Es tracta d'un model mixt d'horts 
comunitaris: de les 35 parcel·les amb què està 
dividida la terra de cultiu, aproximadament 
la meitat són gestionades per persones a títol 
individual i la meitat són gestionades per 
grups d'entre tres i set persones. A més, hi ha, 
per una banda, la parcel·la que gestionen les 
25 persones que viuen a la masia i, per altra 
banda, la “terrassa comunal”, que és gestio¬ 
nada entre totes les integrants del projecte 
que s'hi volen implicar. 

El funcionament és assembleari i per par¬ 
ticipar en el projecte cal respectar tres re¬ 
quisits: cultivar la terra segons els principis 
de l'Agroecologia, fer un ús actiu de la terra i 
participar activament en la dimensió comu¬ 
nitària del projecte —assemblees mensuals, 


jornades de treball comunitari, respecte dels 
protocols i normes que l'assemblea estableix 
per regular l’accés, l’ús i el manteniment dels 
recursos comuns, com ara l'aigua, la terra o 
els camins, cultiu de la “terrassa comunal”, 
participació en els actes lúdics i les celebra¬ 
cions, etc.—. A més, la comunitat dels horts 
comunitaris participa activament com a tal 
en la vida associativa del Districte de Nou 
Barris. 


Font: “Ja volem el pa sencer. 

Respostes a la pobresa alimentà 

ria en clau de Sobirania Alimentària” (abril 

20i5)mbres són dolços. 

RACÓ HISTÒRIC 


Danexa la façana 

9 


Marta Sànchez 


I magineu-vos que esteu ca¬ 
minant per la carretera i de 
cop i volta un aparador cri¬ 
da poderosament la vostra 
atenció. Els articles que conté, la 
composició, els colors, la il·lumi¬ 
nació, tot és perfecte. Però després 
de creuar la porta us adoneu que 
aquella botiga no té res del que us 
ha embadalit, aquell aparador que 
us ha cridat com cants de sirena, no 
era més que un decorat. Si heu sen¬ 
tit algun cop aquesta sensació apli¬ 
queu-la a l'àmbit de l'arquitectura 
i més concretament al que sovint 
se'ns ven com rehabilitació, però 
que en realitat és obra nova. 

En les últimes dècades s'ha estès 
un fenomen d'intervencions que 
consisteixen en enderrocar l'inte¬ 
rior d'un edifici, conservant només 
la seva façana. Aquesta pràctica, 
anomenada façanisme, no només 
ha permès fer desaparèixer inte¬ 
riors originals de cases, sinó que a 
més ha estat aprofitada com acció 
especuladora per part d'empreses 
immobiliàries. Els espais que s'han 
generat amb el buidatge d'aquests 
edificis han sigut aprofitats per fer 
nous pisos que, amb una façana 
original encara conservada, perme¬ 
tien incrementar el preu de venda. 

El centre de Barcelona és ple 
d'exemples d'aquesta pràctica que 
ha convertit carrers sencers de l'Ei- 


xample en decorats propis d'un 
Port Aventura del modernisme, 
però que ha acabat amb els interi¬ 
ors d'aquestes cases. És aquest un 
conflicte difícil de controlar, que es 
troba en la frontera entre el públic 
i el privat. Una balança en que, com 
a mínim fins ara, les façanes han 
tingut molta més importància que 
la resta de l'edifici. 

Però que és el què ha facilitat el 
façanisme ? En primer lloc, la neces¬ 
sitat del desenvolupament urbà en 
els centres històrics per adaptar-los 
a les noves condicions de vida. En 
segon lloc, la condició de parcel·les 
i immobles com a propietats priva¬ 
des, i les continues petites reformes 
internes que han possibilitat que 
un bé patrimonial només pugui 
ser catalogat com a bé urbanística¬ 
ment protegit amb element de fa¬ 
çana com element destacable. 


El patrimoni santsenc tampoc és 
una excepció. Si la gran economia, 
que en el fons és el que hi ha darre¬ 
ra del façanisme, amb el beneplàcit 
de les administracions, no ha res¬ 
pectar ni tan sols un element com 
la plaça de Les Arenes, un magnífic 
edifici neomudèjar d'August Font 
i Carreras de l'any 1900, que entre 
moltes altres coses va ser escenari 
de la lluita que ens va fer guanyar 
les 8 hores, que no farà amb els 
edificis que van ser pensats per la 
gent humil de barris com el nostre. 
Passegeu per carrers com Vallado¬ 
lid o Melcior de Palau i veureu el 
façanisme en acció. Una pràctica 
que manté les façanes però que, en 
molts casos, permet a l'especulació 
substituir tot l'interior, habitants 
inclosos. 



TASQUES CENTENÀRIES 

Tradició amb majúscules a Hostaf xancs 


Jozdi Peralta 


H i havia una època en què 
proliferaven els hostals i 
les tavernes destinades 
als cotxers, els quals, abandonant 
per unes hores els cavalls, assabo¬ 
rien sense coberts ni estovalles el 
plat calent del dia. Aquells temps 
de traginers i carruatges ja s'han 
fet fonedissos, però se'n conserva 
un petit reducte al carrer Joanot 
Martorell: La Parra. El mateix ac¬ 
cés al restaurant, amb el carrer 
de reminiscències medievals i la 
particular façana com a excel·lent 
carta de presentació, n'accentuen 
el contrast amb l'entorn urbà i ens 
fan imaginar fàcilment els camps, 
les rieres i els safaretjos que envol¬ 
taven la zona fa un segle i mig. 

La parra que dóna nom a la ta¬ 


verna sembla convidar els clients 
a demanar vi, però no és aquesta 
la gran aposta de l'establiment: la 
cuina tradicional catalana n'ha es¬ 
devingut, sense cap mena de dub¬ 
te, l'estendard. Així doncs, a banda 
de les carns al punt, els cambrers 
en destaquen l'escalivada, les pa¬ 
tates al caliu, l'esqueixada de ba¬ 
callà i l'allioli fet a mà. Subratllen 
que mantenir la qualitat de totes 
aquestes menges amb segell ca¬ 
solà és l'objectiu essencial per so¬ 
breviure. I l'estan acomplint amb 
escreix, tal i com comenten diver¬ 
sos veïns que sovintegen l'indret: 
una garantia perquè aquest racó 
hostafranquí que acumula més de 
dos-cents anys d'història en pugui 
escriure dos-cents més. 



FOGONS DE TEMPORADA 


Pagesos, consumidors 
i territori 


Núzia May Masnou 


D iuen que som 
el que men¬ 
gem, però 
també som el 
que cultivem, 
collim, criem 
i elaborem 
abans de posar-nos-ho a la boca. 
També diuen que el dia que l'úl¬ 
tim pagès desaparegui de la terra 
desapareixerà també la humani¬ 
tat sencera. Si fem cas d'aquestes 
sentències, per què ens allunyem 
cada dia més de la vida al camp? 

Segons dades del sindicat agrari 
JARC-COAG, de principis d'aquest 
2016, la meitat dels pagesos de 
Catalunya han desaparegut en 
els últims 22 anys, els pagesos que 
tenen més de 65 anys represen¬ 
ten gairebé el 40% del sector. Ells 
reclamen un pla de xoc, reclamen 
uns preus menys mísers en origen 
i una cadena agroalimentària més 
justa. Qui hauria de donar res¬ 
posta? L'administració? La indús¬ 
tria? No sé fins a quin punt es pot 
comptar amb aquells que han fet 
del creixement il·limitat la seva 
praxis i lema a l'hora de gestionar 
la productivitat. Segurament la 
força recau en el consumidor, en 
nosaltres. Com fer-ho? Els incon¬ 
venients per comprar producte de 
proximitat, de pagès, i de tempora¬ 
da són coneguts, tot i que molts els 
xiuxiuegen amb la boca petita: di¬ 
uen que són més cars, més difícils 
de trobar, requereixen comprar en 
ubicacions més llunyanes a casa o 
en determinats moments del dia 
que compliquen la gestió diària 
de les famílies, a vegades consis¬ 
teixen en productes poc habitu¬ 
als que no sabem cuinar, etc. I sí, 
en part aquestes argumentacions 
són del tot comprensibles per a la 
majoria de nosaltres; però no po¬ 


dem oblidar que les nostres com¬ 
pres són polítiques, i que per molt 
que preferíssim tancar els ulls al 
comprar tomàquets a l'hivern en 
una gran superfície, sabem que 
poc probablement la nostra com¬ 
pra estarà afavorint als pagesos i a 
l'economia local. 

Potser és que ens hem allunyat 
massa del camp, de l'hort, del bes¬ 
tiar, per recordar que tot allò que 
mengem requereix un esforç, el 
mateix que lícitament ens de¬ 
manen els pagesos a nosaltres 
quan ens diuen que escollim el 
què comprem amb criteri. Aquest 

La meitat 
dels pagesos 
de Catalunya han 
desaparegut en els 
últims 22 anys 

any la Generalitat, en el marc dels 
actes de l'any de la gastronomia 
a Catalunya, ha iniciat un projec¬ 
te que porta per títol Benvinguts 
a Pagès. Aquest consistirà en un 
cap de setmana de portes obertes 
de diverses explotacions pageses 
d'arreu de Catalunya. La volun¬ 
tat és que la gent del territori, i 
sobretot de Barcelona i de la seva 
àrea metropolitana, es desplacin i 
puguin conèixer aquells pagesos 
que cultiven, crien i elaboren tot 
allò que portem a la nostra taula. 
Serveixi aquesta iniciativa, finan¬ 
çada amb diner públic, perquè la 
gent prengui consciència de l'es¬ 
forç que hi ha al darrera d'una 
producció agroalimentària, i s'il- 
lusioni, i li deixi de fer mandra, 
anar al mercat, comprar en ori¬ 
gen, o simplement, informar-se 
millor de tot allò que compra per 
alimentar-se. 



Iac@l 


COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931720677 
info@lacol.org 


ESTAMPACIÓ SERIGRÀFICA 

seriClC 

tèxtil i ya-per 


Serigrafia art-e-sana 
Tirades PETITES u g ^ 


serinraiiacic@opmhx.org 




http: / / s* ricic.luinlilT·conV 


aceptem moneda social 




fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com 3 

93 667 19 22 c/Riego, 43. 08014 Ben. 

CINEMA 

MUSTANG 

de Deniz Gamze Erguven 


MÚSICA 

SHOWARMAI ELS FALAFELS 

Elements. Kasba Music 2015 



MU6TANS 

UN Film DE DENIZ GAMZE ER-GÜVEM 


Lancelot 


A questa pel·lícu¬ 
la que va repre¬ 
sentar a França 
a la passada 
gala dels Oscars 
com a nomina- 
da a la millor pel·lícula de parla 
no anglesa, malgrat tractar-se de 
l'opera prima d'aquesta directora 
turca. Finalment, finalment no va 
guanyar el guardó però sembla 
que va estar molt a punt d'acon- 
seguir-ho. 

La història narra la dura trans¬ 
formació de la vida de cinc germa¬ 
nes adolescents òrfenes d'edats 
compreses entre els 12 i els 16 
anys que passen de portar una 
vida alegre en un entorn rural de 
la Turquia profunda a veure com 
les seves vides passen a un estat 
carcerari ple de filferros i reixes. 
Tot això a causa d'unes suposades 
conductes immorals d'uns jocs in¬ 


nocents però que són considerats 
pels seus tutors (àvia i oncle) com 
un insult pel qual mereixen la se¬ 
va reclusió. 

És una pel·lícula molt vital i 
també molt dura però amb mo¬ 
ments divertits que rebaixen la 
tensió d'aquest retrat d'una so¬ 
cietat turca en la qual tot sembla 
ser pecaminós i digne de repres¬ 
sió. Gairebé com un testimoni 
documental. 

El repartiment i especialment 
les actrius pràcticament debu¬ 
tants estan perfectes i molt na¬ 
turals, el que fa el conjunt molt 
creïble i un retrat realista d'un 
costumisme diferent al nostre 
però amb el que fins no fa molts 
anys podríem trobar similituds 
amb el nostre. 

Per tant pel·lícula molt reco¬ 
manable i de visió necessària per 
conèixer la situació que encara 
pateix la dona en països en què 
podríem creure que aquests ata¬ 
vismes ja han estat superats. 


David Vàzquez 


S howarma és el nou 
projecte de Martí Vi- 
lardebò, fora bateria 
dels mítics Dusmin- 
guet. També des de La 
Garriga, ens ensenyen 
aquest treball estrenat a les aca¬ 
balles de l'any passat i que actual¬ 
ment estan presentant en directe 
arreu del territori. Tot i la novetat, 
el disc porta coent-se des de fa més 
de 5 anys. Aquesta cocció es nota 
en el resultat final i és clau per en¬ 
tendre la seva transversalitat, on 
cada peça (o element) està posat 
en el lloc que toca. La veu i guitarra 
d'en Martí s'acompanya d'uns mú¬ 
sics excel·lents (membre de Ger- 
trudis o Warner Pa entre d'altres) 
que aconsegueixen facturar unes 
cançons rodones que caminen so¬ 
les. Gran producció i treball de for- 
migueta per aconseguir fer difícil 
trobar una cançó millor que l'altra. 
Així, “Febre", “No tenim por", “Així" 
o la cançó que tanca el disc “Diuen 
i diuen" són temes que atrapen, ai¬ 
xequen l'ànim i fàcilment et fan 
ballar o cantar-les a la segona es¬ 
colta. És swing i és reggae, però 
també és son i és rock. És una bar¬ 
reja ben especial plena de condi¬ 
ments i missatges que et conviden 
a somiar. 



HUMOR 




- carrer Vallespir, 23 - Sants - 


Sala d’actes 

Cooperativa 
de consum ecològic 

Locals per col·lectius 
assemblearis i autogestionats 

Sala d’assemblees 
Ascensor adaptat 
Aparcament 

FES-TE SÒCIA 


Violant d’Hongria 71 , 
Sants 

espaiobert.org 
Horari: 

/™\ jy Ti T> m De dilluns a divendres 

UDLA1 de 18 a 22h 



Tens un negoci o ets una associació de Sants? 

Anuncia’t a La Burxa 
i col·labora a la comunicació popular 

i autogestionada! 

★ 

Per a més informació i tarifes escriu-nos a laburxa@gmail.com 

AGENDA 

Abril 2016 


Del 8 al 30 d’abril 

Exposició fotogràfica sobre Munoz 
Ramonet 

Can Batlló (C/ Constitució, 19) 


9 d’abril 

2n aniversari del Rocòdrom autoges- 
tionat 

nh a i4h Competició d'escalada 
I7ha22h Finals 

22h Concert i barra d'entrepans 
Can Batlló (C/ Constitució, 19) 


9 d’abril 

nh Presentació xarxa d'aliments 
i4h Dinar 

i6h Documental i debat 
Can Batlló (C/ Constitució, 19) 


10d’abril ales 19:3011 

Concentració de Stop Mare Mortum 
de Sants Hostafrancs i la Bordeta en 
favor de l'acollida dels i les refugiades 
Plaça de Sants 

11 d’abril a les io:3oh 

Taller de lectura: Democràcia y lucha 
de clases en la antigüedad 
Organitza: Bombera Indignats 
Can Batlló (C/ Constitució, 19) 

14 d’abril a les i8h 

Kfeta JamSession 

CSA Can Vies (C/ Jocs Florals, 40-42) 

14 d’abril a les i8h 

Taller d'iniciació a la serigrafia 
Cal inscripció prèvia 
Organitza Arts Can Batlló 
Can Batlló (C/ Constitució, 19) 


15 d’abril a les 17IL 

Kfeta pel Casal de Joves 

CSA Can Vies (C/ Jocs Florals, 40-42) 


15 d’abril ales 19IL 

Xerrada: els Industrials durant el fran¬ 
quisme 

Can Batlló (C/ Constitució, 19) 


16 d’abril a les uh 

Escoltem contes en anglès 
Biblioteca Popular Josep Pons 
Can Batlló (C/ Constitució, 19) 


16 d’abril a les i2h 

Presentació publicació Perspectives 3 
Can Batlló (C/ Constitució, 19) 


16 d’abril a les i6h 

Projecció pel·lícula Molt soroll per no 
res i comentari 

del llibre de William Shakespeare 
Biblioteca Popular Josep Pons 
Can Batlló (C/ Constitució, 19) 


16 d’abril 

i8h presentació de llibre Oikonomia: 
cuidados, reproducción y producción 
2oh Teatre-fòrum: Ser o no ser... qui 
decideix la qüestió? 

Teatre de les oprimides Averlasailas 

Organitza La Fondona 

Can Batlló (C/ Constitució, 19) 


16 d’abril a les i8h 

Xerrada a càrrec de la Plataforma de 
Suport Internacionalista a les detin¬ 
gudes del 27 de gener 
CSA Can Vies (C/ Jocs Florals, 40-42) 


16 d’abril a les 23:3011 

Criss lethal dj (Heavy dels 8os) 
Koitton Klub (Rossend Arús, 9) 


Ouin barri volem? 

De les resistències a la construcció col·lectiva 

lornades de l’Assemblea de Barri de Sants. Plaça losep Pons (Màlaga/Bonet i Moixí) 


17 d’abril a les 16:30b 

Cinema: El nuevo Nuevo Testamento 
Ateneu Llibertari (C/Maria Victòria, 
10) 


17 d’abril a les 18:30b 

Cicle violència institucional, projecció 
No todo es vigília, d'Hermes Paralluelo 
Can Batlló (C/ Constitució, 19) 

17 d’abril a les 12b 

Lo Petit Comitè Piròmans a l'iglú (har- 
dcore en acústic) 

Koitton Klub (Rossend Arús, 9) 


21 d’abril a les i8h 

Taller d'iniciació a la serigrafia 
Cal inscripció prèvia 
Organitza Arts Can Batlló 
Can Batlló (C/ Constitució, 19) 


21 d’abril a les 19:30b 

Dijous Ebrenc: el nou pla hidrològic 
i l'èxode rural a les terres de l'Ebre 
CSA Can Vies (C/ Jocs Florals, 40-42) 


22 d’abril a les 19b 

Camins de l'exili 

Organitza: alumnes del Lluís Vives 
Can Batlló (C/ Constitució, 19) 


23 d’abril 

ii:45h Vermut, recital poètic i conta 
contes 

i4h Dinar vegetaria 

i6h Presentació del llibre Maternida- 

des Subversivas, 

amb l'autora Maria Llopis 

Organitza: assemblea llibertària UB 

Raval 

CSA Can Vies (C/ Jocs Florals, 40-42) 


23 d’abril 

Festa del Che 

ígh Xerrada sobre la situació dels 
Territoris Ocupats del Sàhara Occi¬ 
dental 

20:3oh Sopar de pintxos 
22h Concerts 

Can Batlló (C/ Constitució, 19) 


28 d’abril a les 19b 

Recital poètic A tota veu 
Can Batlló (C/ Constitució, 19) 


28 d’abril a les 21.30b 

Impro com limón (teatre de l'impro- 
vització) 

Guixeta inversa 

Koitton Klub (Rossend Arús, 9) 


29 d’abril a les 19b 

Projecció del documental Después de 
Dios, Munoz 

Can Batlló (C/ Constitució, 19) 


30 d’abril a les íoh 

Taller d'iniciació a la serigrafia 
Cal inscripció prèvia 
Organitza Arts Can Batlló 
Can Batlló (C/ Constitució, 19) 


30 d’abril a les 11:30b 

Activitat infantil i familiar 
La Nau, espai de criança 
Can Batlló (C/ Constitució, 19) 


30 d’abril a les 20b 

Cabaret solidari amb Artescape 2016 
Música, teatre, dansa... 

Can Batlló (C/ Constitució, 19) 


8 d’abril alesi8h 

Ouina festa majora t'agradaria? 
Organitzem les FMAS entre totes 

9 d’abril tot el dia 

Primavera cooperativa 

Fira d'Economia Social i solidaria de 

Sants 

10 d’abril a les 12b 

Construint noves maneres d'educar 
Taula rodona amb diferents projecte 
d'educació alternativa 


AGENDA MENSUAl FIXA 


ESPAI DE SALUT 

Dilluns a les 2oh 
espaisalutcanvies@gmail.com 
CSA Can Vies (C/ Jocs Florals, 40-42) 

ARTS MARCIALS 

Dilluns i dimecres de i7h a 19 
CSA Can Vies (C/ Jocs Florals, 40-42) 

TALLER DE IOGA 

Dimarts a les íoh 

Inscripcions a canvies@gmail.com 
CSA Can Vies (C/ Jocs Florals, 40-42) 

TALLER DE COSTURA 

Dimarts de i8h a 2oh 

CSA Can Vies (C/ Jocs Florals, 40-42) 

TALLER DE TEATRE 

Dimarts a les 20:3oh 

CSA Can Vies (C/ Jocs Florars, 40-42) 

ASSEMBLEA DEL CSA CAN VIES 

Dimecres a les ígh 

CSA Can Vies (C/ Jocs Florals, 40-42) 

KAFETA DIJOUS MUSICALS 

Dijous de i8ha22h 

CSA Can Vies (C/ Jocs Florals, 40-42) 

ASSEMBLEA JÓVENS DE LES TERRES 
DE L'EBRE 
Dijous ales 2oh 

CSA Can Vies (C/ Jocs Florals, 40-42) 

JORNADES OBERTES DE TREBALL 

Dissabtes a les io:3oh 

CSA Can Vies (C/ Jocs Florals, 40-.-42) 

PUNT D'INFORMACIÓ LABORAL 

Dilluns de i8:3oh a 2ih 
COS Barcelonès 

Casal Independentista (C/ Muntadas, 
24, baixos) 

CLASSE DE IOGA 

Diumenge a les ígh 
Preu 5 euros la sessió 
Casal Independentista (C/ Muntadas, 
24, baixos) 

BIBLIOTECA SOCIAL MATEO MORRAL 

Dilluns de i7h a 20.30I1 

Ateneu Llibertari (C/Maria Victòria, 

10) 

TALLER DE LLENGUA DE SIGNES 
Dilluns a les ígh 

Ateneu Llibertari (C/Maria Victòria, 
10) 

ASSEMBLEA D'ACCIÓ LLIBERTARIA 

Dimarts a les 20:3oh 

Ateneu Llibertari (C/Maria Victòria, 

10) 

HAMBURGUE SERIA VEGANA 

ír i 3r divendres de cada mes a les 
2i.ooh 

Ateneu Llibertari (C/Maria Victòria, 
10) 

GRUP D'HABITATGE DE SANTS 

Diumenge a les 19.30b 

Ateneu Llibertari (C/Maria Victòria, 

10) 


10 d’abzil a les i8h 

Lluitem contra la precarietat 
Ouè és un sindicat de barri? 

Debat amb la participació 
de projectes semblants 
i de sindicats combatius 

16 d’abzil des de les 9:30b 

Festa per l'Educació Pública 
Jornada lúdica i reivindicativa 
Organitza: Assemblea Groga de Sants 
Parc de l'Espanya Industrial 

16 d’abzil a les 12b 

Lluitem per l'habitatge 

Amb la participació de la PAH i Grup 

d'Habitatge de Sants 


TALLER DE DIBUIX I PINTURA 

Dimarts de i8h a 2oh 

Espai Obert (C/ Violant d'Hongria, 71) 

REUNIÓ COL·LECTIU ETCÈTERA 

Dimecres de ígh a 2ih 

Espai Obert (C/ Violant d'Hongria, 71) 

ASSEMBLEA FAMILIARS ATUREM EL 

PARLAMENT 

Dimecres a les ígh 

Espai Obert (C/ Violant d'Hongria, 71) 

TALLER DE SALSA 

Dimecres de 2i:3oh a 23b 

Espai Obert (C/ Violant d'Hongria, 71) 

ASSAIG DEL COL·LECTIU DE TEATRE 

LA CUENTISTA 

Dijous de i6h a 2oh 

Espai Obert (C/ Violant d'Hongria, 71) 

COOPERATIVA DE CONSUM PANXA 
CONTENTA 

Dijous de I9ha22h 

Espai Obert (C/ Violant d'Hongria, 71) 

ASSAIG CORAL EL CORCÓ D'ALPS 

Dijous de 2i:3oh a 23b 

Espai Obert (C/ Violant d'Hongria, 71) 

ASSEMBLEA ESCOLA ARCÀDIA 

Divendres a les 19I1 

Espai Obert (C/ Violant d'Hongria, 71) 

ASSEMBLEA ATENEU LLIBERTARI DEL 
POBLE SEC 

Divendres a les 19I1 

Espai Obert (C/ Violant d'Hongria, 71) 

CLASSES D'ANGLÈS PER INFANTS 

Dimarts de i8h a 19I1 

Centre Social de Sants (C/ Olzinelles, 

30) 

TALLER DE IOGA 

Dimarts de ígh a 2oh 

Preu: 2,90 euros per classe /11 euros 

mensuals 

Centre Social de Sants (C/ Olzinelles, 
30) 

ASSEMBLEA SALVEM LES PENSIONS 

Dimecres de i8:3oh a 20:30b 
Centre Social de Sants (C/ Olzinelles, 
30) 

INICIACIÓ A L’ALEMANY 

Dijous de i6:3oh a i8h 

Preu 20 euros mensuals 

Centre Social de Sants (C/ Olzinelles, 

30) 

TALLER DE TAI-.TXÍ 

Dijous de 19:3oh a 2ih 

Preu 6 euros per classe / 25 euros 

mensuals 

Centre Social de Sants (C/ Olzinelles, 
30) 

COLLA BASTONERA INFANTIL 

Divendres de 18:30b a 19:30b 
Cada 15 dies 

Centre Social de Sants (C/ Olzinelles, 
30) 


16 d’abzil a les 14b 

Dinal Popular 

16 d’abzil a les 17b 

Com afecta el turisme a Sants? 
Volem una ciutat feta pels turistes 
o per la gent que hi viu? 

17 d’abzil alesi8h 

El paper de jovent 
Identificar i reivindicar les necessi¬ 
tats pròpies del jovent 

30 d’abzil a les uh 

A l'arrel del problema, l'horta 
alliberada. Autogestió de l'agricultu¬ 
ra i les places 


BIBLIOTECA POPULAR JOSEP PONS 

(XARXA DE BIBLIOTEQUES SOCIALS) 

Matins: dilluns, dijous, divendres i 
dissabtes de íoh a i3h 
Tardes: dilluns, dimarts i dijous de 17b 
a 2oh i divendres de i8h a 2ih. 

Tancat: dimarts matí i dimecres tot 
el dia 

Can Batlló (C/ Constitució, 19) 

FUSTERIA COL·LECTIVA 

Taller obert: dilluns de íoh a 13b i de 
íóhaigh 

Taller comunitari: dimarts de íoh a 

i3hide íóhaigh 

Can Batlló (C/ Constitució, 19) 

CENTRE DE DOCUMENTACIÓ DELS 
MOVIMENTS SOCIALS 

Dilluns, dimarts i dijous de I7h-i9h 
Per demanar fer consultes en un altre 
horari escriure a arxiudelaciutat@ 
gmail.com 

ROCÒDROM 

Obert dilluns dimecres i divendres de 
i8h a 2ih 

Neteja col·lectiva dimarts de i8h a 2ih 
Dones escaladores dimecres de íoh 
ai3h 

Can Batlló (C/ Constitució, 19) 

LA NAU, ESPAI FAMILIAR 

Dilluns de io:3oh a 12:30b i de 17:30b 
ai9:3oh 

Dimarts a les 17:30b assemblea 
Dimeccres de 17:30b a 19:30b 
Dijous de 17:30b a 19:30b 
Divendres de io:3oh a 12:30b 
Dissabte d'nh a 13b 
Can Batlló (C/ Constitució, 19) 

TALLER COL·LECTIU D'INFRAESTRUC- 
TURES 

Dimecres de íoh a 13b i dissabte de 
íoh a i4h 

Can Batlló (C/ Constitució, 19) 

TALLER OBERT DE MOBILITAT 

Dimecres i dijous de 17b a 2oh 

Divendres ioh-i3h 

Can Batlló (C/ Constitució, 19) 

MALABARISTES INEXTREMIS 

Dimecres de i8h a 20:45b 
Can Batlló (C/ Constitució, 19) 

ESPAI ARTS 

Taller de dibuix i pintura 
Dijous de 10:3oh a 13I1 
Can Batlló (Zona 11) 

GRUP DE CONSUM ECONOMAT SO¬ 
CIAL 

Dimecres i dijous de 17b a 2ih 
Economat Social (C/ Jocs Florals, 157) 

CLASSE DE IOGA 

Dilluns i dimarts de 19:30b a 2ih 
Preu 20 euros mensuals pels socis/ 26 
euros mensuals pels no socis 
Economat Social (C/ Jocs Florals, 157) 

Míriam 

Membre del CSOA Hamsa 

L'Hamsa va ser un Centre Social emblemàtic del barri de 
Sants que enguany hagués celebrat el seu 20è aniversari. 
Embrió de lluites i motor de revoltes, aquesta experiència 
segueix formant part del passat, present i futur del nostre 
barri. 



La Míriam a la plaça de ciment que van construir al solar on era l'Hamsa VÍCTOR OBREGÓN 


Elena Zamora 


L'Hamsa s'okupa 4 anys més 
tard de la celebració dels Jocs 
Olímpics del '92. Consideres 
que el moviment d'okupació 
va ser una resposta al model de 
Marca Barcelona intensificat des 
d'aleshores? 

Els Jocs Olímpics van ser un catalit¬ 
zador d'un model de ciutat que de 
totes maneres hagués arribat. Sen¬ 
se ells també s'hagués donat la ne¬ 
cessitat de resistència a les agres¬ 
sions de les polítiques neoliberals. 
L'okupació de l'Hamsa al març del 
96 és una resposta a un model de 
ciutat, estupenda per als turistes i 
precària per als seus habitants, és 
una manera de denunciar l'agres- 
siva especulació del sòl i una forma 
de resistència al sistema, és la res¬ 
posta a una necessitat d'espai des 
d'on construir alternatives cohe¬ 
rents amb la nostra manera de fer 
política. 

L'Hamsa va sez un centre social 
amb objectius i aliances que 
projectaven la seva incidència 
més enllà del barri de Sants. 
Ouins objectius albergava 
respecte a la quotidianitat al 
barri? 

L'Hamsa, pot ser per les seves di¬ 
mensions, va ser un centre social de 
la ciutat i de més enllà. 

A nivell de barri el veïnat havia 
de conviure amb la dinàmica d'un 
centre social amb una sala de con¬ 
certs, multituds de persones els 
caps de setmana i tot el que això 
implica (soroll, pixades). L'assem¬ 
blea intentava gestionar aquestes 
coses per minimitzar-les, i no sem¬ 
pre era fàcil combinar-ho amb una 
agenda plena de col·lectius cercant 
l'espai. No costa d'imaginar que no 
tot el barri donés suport o s'impli¬ 
qués en l'activitat de l'Hamsa, co¬ 
mençant per l'escola que teníem al 
davant. És una realitat que no vam 
ser capaces d'establir una relació ni 
tan sols cordial amb aquell col·legi. 
I aquesta realitat convivia amb una 
altra, formada per veïns i veïnes 
que ens van acollir des del primer 
moment, que ens van donar suport 
i que col·laboraven amb "la causa": 
bars, fleques, botigues i parades del 
mercat d'Hostafrancs que ens guar¬ 
daven el que tenien fins que ho pas¬ 


séssim a reciclar. 

Ouins eixos de lluita s'hi van 
desenvolupar amb més intensitat 
i què van aportaz? Es van teixir 
aliances amb altres espais? 

En els 8 anys que l'Hamsa va ser es¬ 
pai alliberat van passar centenars 
de col·lectius i projectes d'una gran 
diversitat de lluites: antifeixista, 
anticapitalista, feminista, antimi¬ 
litarista, anti-repressiva, moviment 
LTGB, contra-informació. La relació 
de l'Hamsa amb les arts també va 
ser molt estreta: va ser escenari de 
molts grups de música, de compa¬ 
nyies de teatre, de circ, maratons 
d'espectacles, cabarets, cinefòrums, 
i es van organitzar diverses exhibi¬ 
cions de graffïtis, convertint les se¬ 
ves parets en una galeria d'art urbà 

Es resisteix sabent 
que no és l'espai el 
que s'està defensant 
sinó el que es fa dins 

i reivindicatiu. El tercer pis era la 
seu d'Art a Part, el taller d'artistes. 
També va ser un referent de l'oci 
alternatiu a Barcelona, un gran es¬ 
pai de festa que es manifestava 
lliure d'actituds feixistes i sexistes, 
on sabies que la teva birra omplia 
la caixa de resistència de qualse¬ 
vol col·lectiu amb el que hi estaves 
d'acord. D'altra banda, l'Hamsa for¬ 
mava part de l'Assemblea d'Okupes 
i participava de l'organització de 
campanyes. Per donar uns quants 
exemples: els 12-O antifeixista, Jor¬ 
nada per l'Okupació del 98, la Set¬ 
mana de Lluita Social "Trenquem 
el silenci" del 99, el Fotut 2004, les 
campanyes contra el Nou codi Pe¬ 
nal, el 97 va ser seu del Encuentro 
contra el neoliberalisme promogut 
pels col·lectius zapatistes. 

En el dossier de l'Hamsa es 
descriu l'espai com una eina de 
confrontació política. Ouè vol dir 
això? Ouè consideres que aquesta 
eina ha aportat al barri de Sants i 
al conjunt de moviments socials 
de la ciutat? 

Vol dir que l'Hamsa és més que una 
fàbrica ocupada, reapropida. No és 
simplement un lloc físic, és un ins¬ 
trument que permet construir al¬ 
ternatives molt oposades, confron¬ 
tades, a les que el sistema imposa. 


Allà tenien lloc pràctiques que po¬ 
saven el dit en les llagues del capi¬ 
talisme, que trencaven estereotips i 
que s'allunyaven de la tutela pater- 
nalista de l'Estat. El que ha aportat 
l'Hamsa no és fàcil d'explicar sense 
el context històric. L'Hamsa s'oku¬ 
pa en un moment clau per al mo¬ 
viment okupa de Barcelona, quinze 
dies més tard que el Cine Princesa. 
A Barcelona només hi ha dos espais 
okupats amb aquelles dimensions 
i amb aquelles possibilitats, i pocs 
mesos després només mantindrem 
l'Hamsa. L'Hamsa aconsegueix atu¬ 
rar el seu primer intent de desallot¬ 
jament gràcies a la pressió popular, 
i aquest petit o gran èxit és un bon 
motor per donar força a un col·lec¬ 
tiu. L'aportació de l'Hamsa s'ha 
d'emmarcar dins d'aquest context 
determinat: aquells anys prolife¬ 
ren els centres okupats i l'okupació 
aconsegueix canalitzar una diver¬ 
sitat de lluites i moviments socials 
sota un mateix aixopluc, agluti¬ 
nant col·lectius. 

La data obezta de desallotjament 
va fer que la resistència dins 
l'espai s'allargués 128 dies. Per 
què es pren la decisió de resistir 
sabent que això suposa una gran 
inversió de temps i esforç? Penses 
que la campanya que va engegar 
Can Vies dos anys més tard es 
va nodrir de l'expeziència de 
resistència viscuda a l'Hamsa? 

Es pren la decisió de resistir per 
moltes coses: per dignitat, per no 
posar-ho fàcil, per aprofitar l'ocasió 
per seguir denunciant el model de 
ciutat que s'imposa, per defensar 
el projecte polític i social. És clar 
que és una inversió de temps i es¬ 
forç, però la lluita sempre demana 
això, no? No vam fer una valora¬ 
ció en termes d'eficiència o econò¬ 


mics. Es resisteix sabent que no és 
l'espai el que s'està defensant sinó 
el que es fa dins. El desallotjament 
era un atac, no a la nostra propietat, 
sinó a les nostres polítiques,era un 
càstig a la nostra dissidència. Re¬ 
cordant els medis que van utilitzar 
per desocupar-la o la protesta que 
va generar el seu desallotjament 
sento que la resistència no va ser 
en va. Can Vies i l'Hamsa van créi¬ 
xer juntes i de la mà, i la història de 
l'Hamsa s'entrellaça amb la de Can 
Vies. Però crec que cada okupació i 
cada desallotjament té les seves pe¬ 
culiaritats i encara que es tinguin 
referents històrics, cada centre so¬ 
cial es nodreix únicament de la se¬ 
va pròpia experiència. Can Vies té 
un context similar però no idèntic 
al de l'Hamsa. Entre altres coses, 
compta amb una plataforma soci¬ 
al de suport més ampla. Recordem 
que l'Hamsa es va desallotjar el 
2004, encara època de vaques gras¬ 
ses, quan només eren els "okupes" 
els que ens manifestàvem a crits 
contra la precarietat, sota la mirada 
de rebuig o indiferència dels barris. 
Allò de desallotjament, especulació 
i repartiment desigual sonava molt 
més aliè del que sona ara. 

Més que canviar-me, 
diria que l'Hamsa em 
va fer 

L'Hamsa va ser un espai 
emblemàtic i zeferent per tota 
una generació d'activistes. A 
nivell pezsonal, que dizies que et 
va aportaz a tu aquesta vivència? 
Et va canviar d'alguna manera? 
L'Hamsa ha estat molt important 
en la meva vida. Fou com una esco¬ 
la, una espècie d'universitat on vaig 
aprendre a molts nivells, especial¬ 


ment en allò referent a fer política, 
política de veritat, de carrer, i a tas¬ 
tar els fruits de l'auto-organització i 
el suport mutu. El que suposa el tre¬ 
ball col·lectiu i assembleari ho vaig 
aprendre a l'Hamsa. Van ser molts 
anys d'assemblees setmanals! Per 
altra banda, a l'Hamsa vaig establir 
relacions personals d'amistat molt 
fortes; la meva gent, la meva famí¬ 
lia surt de l'Hamsa. Més que can- 
viar-me, diria que l'Hamsa em va 
fer. M'ha aportat vivències, lliçons i 
gent que m'acompanyaran la resta 
de la meva vida. També m'ha apor¬ 
tat una espècie de segell identitari. 
Em costa explicar-ho: em sento for¬ 
mant part d'un col·lectiu, molt am¬ 
pli però concret, de persones que 
vam coincidir en els espais, en els 
moments i en els objectius. Em fa 
sentir bé reconèixer-nos i saber que 
tenim la força d'un col·lectiu. Des 
de fora es podria fàcilment posar 
una etiqueta: formo part d'una tri¬ 
bu d'okupes antisistema. 

Ouè n'ha quedat de l'Hamsa a 
Sants? 

Crec que molt, penso amb Can Vies, 
la Ciutat Invisible, l'Assemblea de 
barri, La Burxa, les Festes Alterna¬ 
tives... i en les arrels, veig la llavor 
de l'Hamsa. Tot i que ja fa 20 anys 
de la seva ocupació i gairebé 12 del 
seu desallotjament, som moltes les 
persones que encara estan en actiu 
que formem part de la 'generació 
Hamsa': persones que la van viu¬ 
re i van acumular experiència, que 
després s'emporten als nous projec¬ 
tes. Sants és un barri que porta a la 
seva història haver allotjat als seus 
carrers, durant més de vuit anys, 
l'Hamsa, un referent del moviment 
okupa i de les lluites antisistema; 
dubto que això pugui no deixar pet¬ 
jada. 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE COM- 
MONS RECONEIXEMENT- NO COMERCIAL. 

Sou lliures de copiar, distribuir i comunicar públicament 
l'obra amb les condicions següents: 

- Reconeixement: heu de reconèixer el crèdit de l'obra de 
la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.Org/licenses/by-nc/2.5/es/legalcode. 
ca 0 envieu una carta postal a Creative Commons, 559, 
Nathan Abbot Way, Standford, Califòrnia 94305, USA. 


En aquesta Burxa han col·laborat: 
Enric Adell, Amadeus, Oriol Barras, 
Àngel Bravo, Víctor Cebellàn, 
Jaume Dis, Mercè Esteban, 

Jordi Esteban, Agus Giralt, 

Núria May Masnou, Elba Mansilla, 
Olalla Miret, Víctor Obregón, 

Jes Orquadi, Gemma Parera, 

Jordi Peralta, Sergi Rugrand, 

Marta Sànchez Nantera, 

Andrea Zan, Elena Zamora. 

